Poznata imena uhapšenih u akciji "Damask" - Akcija "Damask"\nSrna 13.11.2014 16:13\nSARAJEVO - Pripadnici Sipe uhapsili su danas Mehmeda Tutnića, Envera Lilića, Salka Imamovića, Senada Kljajića, Halila Garanovića, Ramiza Ibrahimovića, Fikreta Hadžića, Kenana Okana, Berina Tahića, Semira Hadžalića i Ahmeta Mušanovića koji se dovode u vezu sa terorizmom.\nKako saznaje Srna od izvora bliskih agencijama za provođenje zakona u BiH, uhapšeni se dovode u vezu sa finansiranjem, organizovanjem i vrbovanjem državljana BiH za odlazak u Siriju i Irak, te učestvovanjem u oružanim sukobima u tim zemljama na strani radikalnih terorističkih grupa i organizacija.\nUhapšeni su osumnjičeni da su počinili krivična djela finansiranje terorističkih aktivnosti, javno podsticanje na terorističke aktivnosti, vrbovanje radi terorističkih aktivnosti, organizovanje terorističke grupe, te krivično djelo protivzakonito formiranje i pridruživanje stranim paravojnim ili parapolicijskim formacijama.\nAkcija "Damask", u kojoj učestvuje više od 100 policijskih službenika, izvodi se u saradnji sa pripadnicima Obavještajno-bezbjednosne agencije BiH i ministarstava unutrašnjih poslova Zeničko-dobojskog, Tuzlanskog i Kantona Sarajevo.\nUhapšeni su privedeni u službene prostorije Sipe, gdje će nad njima biti izvršena kriminalistička obrada, nakon čega će, shodno uputstvima postupajućeg tužioca, biti odlučeno o njihovom daljem statusu.\nAkcija je rezultat višegodišnje složene kriminalističke istrage kojom je bio obuhvaćen veći broj lica koja se dovode u vezu sa terorističkim aktivnostima, napominju iz Sipe.\nIz Tužilaštva BiH saopšteno je da su u opsežnoj istrazi, koja se provodi u saradnji sa policijskim i bezbjednosnim strukturama u BiH i drugim zemljama, prikupljeni dokazi da je veći broj osumnjičenih tokom 2013. godine boravio na području Sirije i učestvovao u oružanim sukobima.\nZa određen broj osumnjičenih, prikupljeni su dokazi da posjeduju naoružanje i minsko-eskplozivna sredstva, čije držanje i nabavljanje nikako nije dozvoljeno građanima BiH, pa će u okviru pretresa biti oduzet dokazni materijal.\nU okviru ovog predmeta, Tužilaštvo BiH i policijske i bezbjednosne agencije u BiH provode sveobuhvatnu istragu u saradnji sa partnerskim agencijama u drugim zemljama, jer je procesuiranje predmeta za krivična djela teorizma od izuzetne važnosti za globalnu bezbjednosnu situaciju i međunarodni ugled BiH, navodi se u saopštenju.\nLica čiji su inicijali S.I. i M.T koja su uhapšena u okviru današnje akcije "Damask" predata su Tužilaštvu BiH, nakon izvršene kriminalističke obrade i uz izvještaj o počinjenom krivičnom djelu, saopšteno je iz Sipe.\n"Nad preostalih devet osumnjičenih i dalje traje kriminalistička obrada", navodi se u saopštenju.


Do 2015. godine na tržištu 15 novih Fordovih modela - Klix.ba\n19.4.2011. u 09:44\nAmerički proizvođač automobila kompanija "Ford" saopštila je danas da planira da na kinesko tržište do 2015. godine lansira 15 novih modela s ciljem poboljšanja svog prisustva na glavno svjetsko tržište automobila.\nKompanija "Ford" prodala je prošle godine u Kini nešto više od 580.000 vozila, dok je druga američka kompanija "General Motors" prodala 2,35 miliona.\n"Ponosni smo što možemo da najavimo da će prema našem planu širenja u Kini do 2015. godine biti lansirano 15 novih modela Fordovih vozila", izjavio je Joe Hinrichs, generalni direktor kompanije u Kini.\nOn je u saopštenju naveo da će ovih 15 novih modela biti dio Fordovog svjetskog projekta lansiranja 50 novih proizvoda i sistema u regionima Azija-Pacifik i Afrika u naredne četiri godine.\n"Prvi model koji će kompanija "Ford" lansirati u Kini biti novi "Fokus", izjavio je Hinrichs.\n18.04.2011. u 13:15


U organizaciji Akademije nauka i umjetnosti Republike Srpske organizovano je više naučnih skupova međunarodnog karaktera. Na skupovima su učestvovale domaće i strane istaknute ličnosti iz političkog, kulturnog, naučnog života. Svi izloženi referati na skupovima štampani su u zbornicima radova sa skupa i distribuirani su širokoj javnosti.\nJedan od prvih naučnih skupova koji je imao međunarodni karakter organizovan je pod naslovom „Geologija i metalogenija Dinarida i Vardarske zone". Skup je održan od 4. do 6. oktobra 2000. godine, a istoimeni zbornik radova štampan je već u novembru iste godine.\nNaučni skup „Republika Srpska – deset godina Dejtonskog mirovnog sporazuma" održan je 12. i 13. maja 2005. godine u Banskom dvoru u Banjoj Luci. Na skupu je učestvovalo oko 110 naučnika, profesora i drugih istaknutih kulturnih i naučnih radnika iz zemlje i inostranstva. Podneseno je oko 60 referata i svega nekoliko mjeseci nakon skupa objavljen je zbornik radova na srpskom i engleskom jeziku.\nMeđunarodni skup pod nazivom „Ofiolitski pojasi, relikti ranijih okeanskih područja u severnom delu Balkanskog poluostrva", organizovan je u saradnji sa Srpskom akademijom nauka i umetnosti. Skup je počeo sa radom u Beogradu, i nakon obilaska nekoliko, za ovu temu, značajnih mjesta nastiov se u Banji Koviljači i poslije posjete Kozari završio se u Banjoj Luci. Na skupu su pored naučnika iz Srbije i Republike Srpske, učestovavli i brojni naučnici iz Grčke, Turske, Bugarske, Mađarske, Albanije, Austrije i Velike Britanije.\nKarakter međunarodnih skupova imali su i „Novi pogledi u prevenciji i tretmanu ateroskleroze", održan u Banjoj Luci 15. septembra 2006. godine i naučni skup „Ideje Nikole Tesle", održan 22. i 23. septmebra 2006. godine u Banjoj Luci. Štampani su i zbornici radova sa ovih skupova.\nAkademija je bila učesnica na Konferenciji Akademija Istočne i Jugoistočne Evrope 4. i 5. maja 2007. godine u Kišnjevu u Moldaviji. Konferencija je održana u organizaciji UNESCO-a i ICSU-a.\nAkademija je u svojstvu posmatrača učestvovala na sastanku CEEN-a u Budvi 1. i 2. juna 2007. godine.\nMeđuakademijski odbor za katalizu (sa sjedištem u Beogradu) organizovao je nekoliko veoma značajnih simpozija. U okviru ove saradnje akademik Branko Škundrić učestvovao je u organizaciji nekoliko skupova: New challenges in catalysis III (Beograd, 29-31. oktobar 2001.), Četvrti i Peti Međunarodni simpozij o katalizi.\nMeđunarodni naučni skup "Savremeni materijali" održavaju se svake godine počevši od 2008 godine. Na skupovima je prezentovano preko 100 radova u okviru plenarne i poster sesije, a učesnici su bili eminentni stručnjaci iz desetak zemalja u svijetu.\nNa osnovu saradnje sa Španskom kraljevskom akademijom za ekonomiju i finansije održan je međunarodni naučni skup "Uloga akademske zajednice u društvu budućnosti" 16. maja 2011. godine.\nMeđunarodni naučni skup "Voda i nanomedicina" održan je dvije godine za redom, 2010 i 2011. Na skupu su učestvovali stručnjaci iz Japana, SAD, Velike Britanije, Švajcarske i zemalja u okruženju.\nMeđunarodni naučni skup „Republika Srpska dvadeset godina razvoja –dostignuća, izazovi i perspektive“ održan je 17. i 18. septembra 2012. godine, uz učeće velikog broja gostiju, a održano je 65 plenarnih predavanja. Skupu su prisustvovali predsjednik i premijer Republike Srpske, ambasadori Srbije, Ruske federacije, Crne Gore, Španije i Bugarske u BiH.


Mateuš Moravijecki - Blic Online\nMoravijecki: Spremite se za MILIONE MIGRANATA\nPoljski premijer Mateuš Moravijecki upozorio je da će se Evropa suočiti sa prilivom od više "miliona" migranata ako granična politika ostane slaba.\nNATO mora da preduzme konkretne korake radi rešavanja migrantske krize na granici sa Belorusijom, izjavio je danas poljski premijer Mateuš Moravijecki.\nPoljski premijer Mateuš Moravjecki optužio je ruskog predsednika Vladimira Putina da stoji iza migrantske krize na granici Poljske i Belorusije.\nEvropska komisija kritikovala je danas poljski zakon kojim se ograničava strano vlasništvo u domaćim medijskim kompanijama koji je usvojio donji dom parlamenta, navodeći da je takva odluka poslala negativan signal.\nParlament glasao "za": Usvojen zakon o vlasništvu nad medijima u Poljskoj koji je izazvao KONTROVERZE\nPoljski parlament usvojio je novi zakon o vlasništvu nad medijima, koji bi mogao da dovede do toga da najveća nezavisna TV stanica izgubi licencu, ali čija cena bi mogla biti gubitak nekoliko ključnih glasova koji bi stavili budućnost vlade pod upitnik, javlja "Gardijan".\nRASKOL U POLJSKOJ Vlada koju predvodi desničarska stranka izgubila parlamentarnu većinu, uzrok - mediji\nPoljskoj Vladi izglasano je poverenje u parlamentu koje je zatraženo da bi ojačali svoje pozicije pred predsedničke izbore.\nPredsednik i premijer Poljske, Andžej Duda i Mateuš Moravijecki, obeležili su danas 100. godišnjicu nezavisnosti Poljske i Dan primirja u Prvom svetskom ratu ispred Spomenika neznanom junaku u Varšavi.\nPremijer Poljske Mateuš Moravijecki osudio je danas pokušaj ubistva ruskog dvostrukog agenta Sergeja Skripalja u Engleskoj i zatražio da Rusija odgovori na pitanja Londona u vezi sa ovim slučajem.\n"NE PORIČEMO HOLOKAUST" Poljska vlada brani premijere nakon KONTROVERZNOG KOMENTARA\nVlada Poljske saopštila je danas da komentar poljskog premijera Mateuša Moravijeckog da su i Jevreji bili počinioci zločina u Drugom svetskom ratu, kao i Poljaci i drugi, a koji je Izrael osudio, nije imao za cilj poricanje holokausta.\nPremijer Izraela Benjamin Netanjahu rekao je večeras da su se Izrael i Poljska složili da razgovaraju o izmeni nacrta zakona usvojenog u parlamentu ove nedelje, prema kojem bi iznošenje tvrdnji kojima se sugeriše da je Poljska na bilo koji način bila umešana u zločine protiv čovečnosti, koje je počinila nacistička Nemačka na njenom tlu, bilo proglašeno nezakonitim.\nPoljska će nastaviti da se bori protiv utaje poreza omogućavajući vladi da nastavi sa proverom javnog duga i finansiranjem plana javne potrošnje, rekao je danas novi premijer poljske Mateus Moraviječki.


Najveći IZVOZ jabuka i smrznutog povrća, šansa i za SEMENSKI MATERIJAL - Bolja Zemlja\nNajveći IZVOZ jabuka i smrznutog povrća, šansa i za SEMENSKI MATERIJAL\nPosle prestojećeg potpisivanja sporazuma Srbije o slobodnoj trgovini sa ekonomskom Evroazijskom unijom, razmena poljoprivredno-prehrambenih proizvoda Srbije i Rusije može sa sadašnjih 350 miliona dolara godišnje porasti na 500 miliona, izjavio je ministar poljoprivrede Branislav Nedimović, a prenosi Beta.\nOn je istakao da je ’sistem kvaliteta na prostoru Rusije otišao naviše i Srbija taj rast mora da prati ukoliko želi da bude na tom tržištu’. Iz Srbije se, po rečima ministra, u Rusiju najviše izvoze jabuke, nektarine, zamrznuto povrće, sirevi i rakije.\n“Sporazum o fitosanitarnim uslovima koji je nedavno potpisan doprineće lakšem i bržem izvozu u Rusiju“, rekao je Nedimović.\nTrgovinski predstavnik Rusije u Srbiji Andrej Hripunov je rekao da postoji mogućnost da se poveća robna razmena između Srbije i Rusije, a šansu je u zajedničkoj proizvodnji u Srbiji semenskih materijala za poljoprivredu kao i poljoprivredne mehanizacije, konzervisane hrane i prerade hrane.\n“To bi bio veliki doprinos otvaranju radnih mesta i osvajanju tržišta”, rekao je Hripunov i predložio da se nivo saradnje podigne kroz zajednička preduzeća koja će izvoziti na treća tržišta.\nmogućnost izvoza semenskog materijala za poljoprivredu\nPrethodni tekstPčele OTROVANE na grašku, oštećeni traže PRAVDU!\nSledeći tekstUslovi za mlečno govedarstvo kod nas više NE POSTOJE!


Beku naloženo da preuzme Novosti ili ih proda\n► Beku naloženo da preuzme Novosti ili ih proda\nKomisija za hartije od vrednosti naložila je firmama u vlasništvu beogradskog privrednika Milana Beka, koje poseduju 62,42 odsto akcija novinskog preduzeća Novosti da daju ponudu za preuzimanje preostalih akcija ili da prodaju vlasnički udeo veći od 25 odsto akcija.\nKomisija je uvela i privremenu meru kojom je ograničila upravljačka prava Ardosu, Trimaksu i Karamatu na 25 odsto ukupnih upravljačkih glasova, koje će važiti do momenta objavljivanja ponude za preuzimanje manjinskog paketa ili do prodaje akcija.\nKako je agenciji Beta rečeno u Komisiji, te firme će srazmerno svom udelu u Novostima morati da prodaju akcije koje prelaze zakonski minimum ili da daju ponudu za preuzimanje preostalih akcija u toj kompaniji.\nManjinski akcionari Novosti poseduju 37,58 odsto akcija i to Republika Srbija 29,5 odsto,PIO Fond 7,15 odsto i mali akcionari 0,92 odsto.\nBeko je danas u saopštenju potvrdio da je dobio rešenje Komisije za hartije od vrednosti i najavio da će konačnu odluku doneti nakon konsultacija sa medijskom kućom Vac (WAZ), "sa čijom je ulogom u ovom poslu Komisija za hartije od vrednosti stekla odgovarajuća saznanja".\n"Postupak utvrđivanja činjeničnog stanja u Novostima trajao je više meseci tokom kojih sam aktivno sarađivao sa Komisijom za hartije od vrednosti, zajedno za pravnim zastupnicima Ardosa, Trimaksa i Karamata", naveo je Beko.\nU posedu austrijskog Ardosa je 24,9 odsto akcija Novosti, dok druga ausutrijska firma Trimaks ima udeo od oko 25 odsto, a kiparska kompanija Karamat 13 odsto akcija te beogradske medijske kompanije.\nPovezanost tih firmi je u novembru prošle godine počela da ispituje Komisija za hartije od vrednosti, nakon što je Beko javno priznao da je većinski vlasnik Novosti.\nZakon propisuje da, ukoliko neka firma dostigne više od 25 odsto akcija, vlasnik mora da da javnu ponudu za preuzimanje do sto odsto akcija ili da proda sve akcije preko 25 procenata, a do prodaje može mu se ukinuti pravo glasa na sve akcije preko 25 procenata.\nBeko je bio dužan da čim je stekao 25 odsto akcija Novosti o tome obavesti Komisiju za hartije od vrednosti i dostavi dokaze, što on nije učinio. Tek posle javnog priznanja da je većinski vlasnik Novosti on je posetio Komsiju i obećao da će dostaviti dokumentaciju preko kojih firmi je kupovao akcije Novosti na Beogradskoj berzi.\nAustrijska holding Ost koji je vlasništvo nemačke medijske grupacije Vac (WAZ) zatražio je u januaru ove godine od Komisije za zaštitu konkurencije Srbije odobrenje da preuzme 62, 4 odsto akcija kompanije Novosti, koje u vlasništvu Beka.\nBeogradski mediji su pisali da je Beko imao sporazum sa Vacom o preprodaji akcija "Novosti". Komisija za zaštitu konukrencije je najavila da će do sredine jula odlučiti da li će holdingu Ost, odobriti preuzimanje akcija Novosti. Ost holding je osnovan 1998. godine kao kompanija za upravljanje udelima Vac grupacije u istočnoj Evropi. Ta kompanija je prošle godine saopštila da je počela da preuzima udele u Novostima, kupovinom 100 odsto vlasništva austrijske firme Ardos.\nMinistarstvo kulture i informisanja Srbije tvrdi da prema Zakona o javnom informisanju i medijima ne postoji prepreka da kompanija "Novosti" bude prodata, objavio je Radio Slobodna Evropa...\nDržavni sekretar Ministarstva kulture i informisanja Aleksandar Gajović odgovorio je danas Nezavisnom udruženju novinara Srbije (NUNS) povodom finansiranja Novinsko-izdavačko društva kompanije...


Gradonačelnik Radojičić: Sve je spremno za 35. Beogradski maraton - Beogradski Portal\nGradonačelnik Radojičić: Sve je spremno za 35. Beogradski maraton\nGradonačelnik Beograda prof. dr Zoran Radojičić izjavio je danas da je sve spremno za 35. Beogradski maraton koji se ove godine organizuje u nedelju, 15. maja, pod sloganom „Prijateljstvo na duge staze”.\n– Jubilarni 35. Beogradski maraton i polumaraton postali su brend u svetu, uz poruku da je izuzetno važan zdrav život i svakodnevna fizička aktivnost. Beograd je tradicionalno dobar domaćin svetskim takmičenjima, a Beogradski maraton je uvod u najveće događaje koji nas očekuju u toku godine, jer već 19. maja imamo veliki spektakl kao što je Fajnal for – rekao je Radojičić.\nGradonačelnik je istakao da će posle dve godine pauze ponovo biti održana najmasovnija „Trka zadovoljstva”, kao i trke polumaratona i maratona, uz niz pratećih sadržaja.\n– Radujem se što će ove godine učestvovati oko 6.700 takmičara, od kojih će 6.000 učestvovati na individualnim trkama u polumaratonu i maratonu, kao i rekordnih 700 učesnika u štafetnoj trci na 21 kilometar. Pozivam sve sugrađane da se priključe „Trci zadovoljstva” 15. maja od 8 časova, na već dobro poznatim trasama našeg grada – zaključio je gradonačelnik.


BRNABIĆ PRETI NOVAKU: Ako je Đoković prekršio pravila o izolaciji, konsultovaću organe vlasti! - Naša Borba\nBRNABIĆ PRETI NOVAKU: Ako je Đoković prekršio pravila o izolaciji, konsultovaću organe vlasti!\nPremijerka Srbije Ana Brnabić izjavila je da je na Novaku Đokoviću da objasni „sivu zonu“ u vezi sa njegovim rezultatom PCR testa.\n„Ako bi Đoković izašao znajući da ima pozitivan PCR test to bi bilo čisto kršenje pravila Srbije“, izjavila je Brnabić u intervjuu za BBC.\nĐoković je rekao da mu je odobreno medicinsko izuzeće da uđe u Australiju nakon što je sredinom decembra bio pozitivan na koronavirus. Međutim, postavljaju se pitanja u vezi njegovih javnih nastupa u tom periodu.\nAko se utvrdi da je Đjoković prekršio srpska pravila o izolaciji, premijerka Brnabić je rekla da će morati da se konsultuje sa „relevantnim organima vlasti i medicinskim radnicima koji su zaduženi za sprovođenje ovih propisa“.\nPrethodni tekstVUČIĆ ZVANI „STO ZA JEDNOG“: Zatvor za svakog ko bi da puca na džamije ili kolje decu!\nSledeći tekstJOŠ JEDNA GRUPA ADVOKATA STUPILA U ŠTRAJK: Vlast ne zna šta da radi, gotovi su!


By Mladen Dragojlovic / Објављено на: November 26, 2020\nOdelenje OEBS-a za transnacionalnu akciju protiv pretnje terorizma, u saradnji sa Misijom OEBS-a u Bosni i Hercegovini i Kancelarijom UN-a za drogu i kriminal (UNODC), organizovala je onlajn kurs za obuku trenera od 23. do 25. novembra 2020, sa ciljem jačanja kapaciteta Bosne i Hercegovine (BiH) u borbi protiv finansiranja terorizma.\nNa kursu su učestvovali viši stručnjaci i praktičari iz Ministarstva bezbednosti BiH, Tužilaštva BiH, Državne agencije za istrage i zaštitu, Ministarstva unutrašnjih poslova Federacije BiH i Ministarstva unutrašnjih poslova Republike Srpske.\nZajedno sa vodećim trenerima OEBS-a, učesnici su koproducirali vežbe zasnovane na scenariju prilagođavajući kurseve obuke OSCE-a i UNODC-a o suzbijanju finansiranja terorizma potrebama BiH. Učesnici su takođe naučili kako da omoguće prezentacije i diskusije sa predstavnicima više agencija na predstojećim kursevima obuke.\nKao deo održivog programa obuke koji su sproveli OEBS i UNODC, stariji stručnjaci koji učestvuju u kursevima za trenere, zajedno sa vodećim trenerima OEBS-a i UNODC-a, nastaviće da obučavaju dalje stručnjake iz relevantnih vlasti u BiH u narednih godina.\n“Višegodišnji program obuke o suzbijanju finansiranja terorizma ima za cilj povećanje kapaciteta zemlje za otkrivanje i borbu protiv finansiranja terorizma i jačanje usaglašenosti sa međunarodnim standardima u ovoj oblasti. Ovi međunarodni standardi ugrađeni su u relevantne međunarodne konvencije, rezolucije Saveta bezbednosti UN-a, norme UN-a, OEBS-ove obaveze koje promovišu pristupe zasnovane na ljudskim pravima u suzbijanju finansiranja terorizma, preporuke Radne grupe za finansijsku akciju za pranje novca (FATF) i tumačenja,” navodi OEBS u saopštenju za javnost.\nKurs za trenera je naglasio ključnu ulogu međuagencijske i međunarodne saradnje i pristupa više aktera u suzbijanju finansiranja terorizma.


Srpska od privatizacije ove godine zaradila 40.000 KM – ASinfo Portal\n– IRB prodala samo jedno od planiranih deset preduzeća\n– Cenić: Ko će ulagati tamo gdje ne zna kome će plaćati porez\nBANJALUKA – Od deset preduzeća čiju je privatizaciju planirala u ovoj godini, Investiciono – razvojna banka (IRB) RS do sada je uspjela da proda akcije u samo jednom preduzeću i to za svega 39.330 KM.\nPlanom privatizacije IRB za ovu godinu previđena je prodaja akcija u 10 preduzeća u kojima Srpska ima udio.\nMeđutim, očigledno je da taj plan neće biti ispunjen s obzirom na to da je IRB za 10 mjeseci uspjela da nađe kupca za samo jedno preduzeće.\n„Do današnjeg dana uspješno je okončana privatizacija jednog preduzeća. Radi se o prodaji 302.545 akcija, odnosno 11,67 odsto državnog kapitala preduzeća ’Mlinpek’ Prnjavor, pri čemu je postignuta cijena od 39.330 КM“, kazali su za CAPITAL u IRB-u.\nPlanom privatizacije za ovu godinu predviđena je prodaja državnog udjela u Rudniku željezne rude „Ljubija“, „Krajinapetrolu“, kao i u preduzećima „Budućnost“ Šamac, „Stočar“ Banjaluka, BRC „Šeher“ i PD „Semberija“.\nPlanirana je i privatizacija tri preduzeća koja je Vlada RS osnovala na imovini kupljenoj u stečaju i to „Novi mermer“ Šekovići, „Novi autodijelovi“ Rudo i „Nova tvornica prečistača“ Rogatica za koja u prethodnom periodu kupci nisu bili zainteresovani.\nIRB je tokom godine nudila na prodaju akcije preduzeća u kojima ima manjinsko učešće u kapitalu, ali kupaca očigledno nije bilo.\nS druge strane, RŽR „Ljubija“, čija je prodaja prije nekoliko godina izazvala prvi veliki sukob između tada vladajućih stranka u RS, još nije ponuđen na prodaju niti je poznato kada bi to moglo biti.\n„Planom privatizacije za 2021. godinu predviđena je prodaja državnog kapitala ovog preduzeća na berzi. Uslovi i termin prodaje pomenutog društva u ovom trenutku još nisu definisani“. kazali su u IRB-u.\nInvestitori neće da bacaju svoj novac\nEkonomisti ocjenjuju da slabo interesovanje za državni kapital nije nikakvo iznenađenje ako se ima u vidu o kakvim preduzećima je riječ, a pogotovo ako se tome doda i aktuelna politička situacija.\n„Prvo treba pogledati u kakvom su finansijskom položaju ta preduzeća. Drugo, rijetko ko se više odlučuje da investira i da novac za bilo šta u situaciji kada ne zna ni kome će plaćati porez. Ove firme niti su u dobrom finansijskom položaju niti imaju neko značajno učešće na tržištu i za njih su zainteresovani samo oni koji su u politici kako bi iz njih uzeli još ono što valja“, kaže za CAPITAL ekonomista Svetlana Cenić.\nKad neko daje svoje pare, dodaje, on dobro razmisli za razliku od onih koji daju državni novac.\nUpravo zbog takvog odnosa vlasti strahuje da bismo uskoro mogli svjedočiti privatizaciji „Elektroprivrede RS“.\n„Ne bih isključila da ćemo svjedočiti nekim drugim privatizacijama kroz prodaju obveznica „Elektroprivrede RS“ na Bečkoj berzi, a vjerovatno ćemo se otrijezniti i kad vidimo ko je kupac obveznica Srpske sa Londonske berze. To će biti neka vrsta mnogo krupnije privatizacije“, naglasila je Cenić.\nDa većina ponuđenih firmi nije atraktivna smatra i ekonomski analitičar Zoran Pavlović koji ističe i da se IRB nedovoljno ozbiljno bavi ovim pitanjem i da zbog toga ne čudi slabo interesovanje kupaca.\n„Nema dovoljno informacija o tim preduzećima, nema prospekta, nema analize. Nije dovoljno objaviti na sajtu da nešto prodajete, kupcima su potrebne informacije da bi znali šta kupuju“, kaže Pavlović.\nIako se duže vrijeme najavljuje još nije prodat ni udio u „Krajinapetrolu“ za koji je još ranije interesovanje izrazila hrvatska INA.


Mondo\t10.08.2019 14:29\nPevačica Dženifer Lopez nedavno je održala koncert u Šeriku u Turskoj u okviru svoje muzičke turneje "It's my party".\nPoznata tursko – nemačka glumica Merjem Uzerli, poznatija kao Hurem iz serije "Sulejman Veličanstveni" iskoristila je ovu priliku da se slika za velikom mužičkom zvezdom.\nNjeni fanovi se nisu tu zaustavili negu sa nastavili sa prozivkama kritikujući i njenu odevnu kombinaciju. Oni su njenu haljinu nazvali "čudnom" i pitali je zašto je to obukla, a neki od komentara su bili i da Lopezova koja je starija od nje 14 godina izgleda bolje nego ona.\nSulejman Veličanstveni je turska serija snimana od 2011. do 2014. godine, a glavna ranja serije su dešanja iz Sulejmanovog zamka. Merjem je tumačila lik Hurem, lepe Sulejmanove druge žene i njegove najveće ljubavi.


Kalamperović: Ne bi trebalo omogućiti olakšano dobijanje dvojnog državljanstva\nMinistar unutrašnjih poslova i javne uprave Jusuf Kalamperović ocijenio je da bi u budućim pregovorima Crne Gore i Srbije o sporazumu o dvojnom državljanstvu obje strane trebalo da popuste da bi se postigao dogovor o tom otvorenom pitanju.\n"Obje strane moraju popustiti da bi se našli negdje na sredini, ali, po našem mišljenju, ne bi trebalo omogućiti olakšano dobijanje dvojnog državljanstva", kazao je Kalamperović.\nNovim crnogorskim Zakonom o državljanstvu, koji je prije nekoliko mjeseci usvojen u parlamentu mogućnost duplih pasoša predviđena je kao izuzetak, a ne pravilo, dok je srpski zakon predvidio državljanstvo za sve Srbe van granica Srbije.\nKalamperović je podsjetio da je crnogorski zakon o državljanstvu restriktivan, a srpski liberalan, što je sasvim normalno budući da se radi o većoj državi.\n"Postoji naša spremnost da se razgovara i vidjećemo šta će biti u pregovorima", naveo je Kalamperović.\nOn je podsjetio da Crna Gora o sporazumu o dvojnom državljanstvu treba da razgovara i sa Bosnom i Hercegovinom, Hrvatskom i Makedonijom, kao i sa drugim državama gdje se pojavljuje problem državljanstva.\nNo, visoki funkcioner Demokratske partije socijalista Miodrag Vuković ocijenio je da Srbija, prije razgovora sa Crnom Gorom o dvojnom državljanstvu, mora da promijeni svoj Zakon o državljanstvu.\nOn je rekao da će crnogorske vlasti biti potpuno otvorene za razgovore s Beogradom o sporazumnom rješenju pitanja dvojnog državljanstva kad dobiju predlog, koji je najavio ambasador Srbije u Podgorici Zoran Lutovac.\nU Srpskoj listi tvrde da u Crnoj Gori ne postoji politička volja da se zaključi bilateralni sporazum o dvojnom državljanstvu sa Srbijom.\n"Sadašnja praksa po tom pitanju u Crnoj Gori veoma je loša i retrogradna, a što je najgore predstavlja grubo kršenje ljudskih prava crnogorskih državljana", kazao je funkcioner te koalicije Zoran Žižić.


Direktor Kancelarije za Kosovo i Metohiju Marko Đurić sastao se danas sa zamenikom generalnog direktora za politička pitanja Ministarstva spoljnih poslova Republike Italije Dijegom Brasolijem i ambasadorom Republike Italije u Beogradu Karlom Lo Kašom.\nĐurić je sagovornike upoznao sa teškim položajem srpskog naroda na Kosovu i Metohiji i problemima koji se svakodnevno umnožavaju nakon uvođenja trgovinske blokade za robu iz ostatka Srbije.\nDirektor Kancelarije za Kosovo i Metohiju je ukazao da je Priština neukidanjem necivilizacijskih taksi na srpske proizvode i nizom drugih jednostranih poteza koje je povukla proteklih meseci praktično zatvorila vrata dijalogu i uništila svaku mogućnost da se sedne za pregovarački sto.\nNeodgovorno ponašanje Prištine je, prema Đurićevim rečima, stalni izvor nestabilnosti u regionu, a napadi na Srbe i njihovu imovinu gotovo svakodnevna pojava, na koju, već uobičajeno izostaju osude i reakcije i privremenih institucija u Prištini i međunarodnih institucija na KiM.\nĐurić je naglasio da je nastavak dijaloga u interesu i Srba i Albanaca i da je potrebno što pre obnoviti napore kako bi se situacija na terenu normalizovala i stvorili uslovi za popravljanje međunacionalnih odnosa. Ukidanje protivpravnih i anticivilizacijskih taksi na robu iz centralne Srbije, minimalan je uslov za nastavak razgovora, zaključio je direktor Kancelarije za Kosovo i Metohiju.\nTags: Đurić ambasador Italija Kancelarija za Kim\nPrevious Srpska lista: Silovatelj dočekao Jeremića – Narodna stranka: Cvetković nije naš član, Srpska lista spinuje!\nNext Boško Obradović: Nebojša Stefanović ne samo što nije doktor nauka, već nije završio ni fakultet\n31. jula 2021., 00:53


Poslovni događaj godine – BEES 2013. | Energetski portal Srbije\nPoslovni događaj godine – BEES 2013.\n12.11. 2013 Događaji\nJedan od najvažnijih poslovnih događaja u godini, takozvana biznis konferencija o finansiranju projekata energetske efikasnosti u Srbiji – BEES 2013. biće održana 10. decembra u Sava centru u Beogradu.\nBiznis Energetska Efikasnost u Srbiji (BEES 2013.) ima za cilj da lokalnim samoupravama predstavi održive modele za realizaciju projekata iz oblasti energetske efikasnosti kroz direktno povezivanje sa finansijskim institucijama i kompanijama koje na tržištu nude najoptimalnija komercijalna rešenja. Zainteresovani se mogu registrovati za ovaj događaj preko sajta organizatora MassMediaInternational.eu.\nOčekuje se učešće od preko 500 učesnika, od predstavnika međunarodnih finansijskih institucija poput Svetske banke, EBRD, EIB, KfW, GIZ, IWO, JICA, USAIDE, UNDP, ASE, domaćih komercijalnih banaka, kompanija sa iskustvom u oblasti energetske efikasnosti i obnovljivih izvora energije, lokalnih samouprava i drugih.\nBiznis Energetska Efikasnost u Srbiji\nModel javno-privatnog partnerstva u projektima EE i OIE\nZavršena konferencija o energetskoj efikasnosti u Beogradu\nPravilnik o radu Fonda energetske efikasnosti za 10 dana\nKonferencija o finansiranju projekata energetske...


Broj novozaraženih u Mađarskoj ispod dve stotine\nU Mađarskoj je registrovano 164 novih slučajeva zaraze korona virusom, a preminuo je još 21 pacijent.\nNa bolničkom lečenju se nalazi 1417 pacijenata obolelih od korona virusa, od kojih je 159 osoba na respiratorima. U službenoj kućnoj izolaciji nalazi se 12376 ljudi, a broj uzoraka koji su testirani tokom pandemije je iznad 5,75 miliona.\nU toj zemlji je vakcinisano već 5 miliona 27 hiljada osoba protiv korona virusa, a više od 3 miliona njih je već primilo i drugu vakcinu.\nNakon dostizanja brojke od pet miliona vakcinisanih, u Mađarskoj su ukinuta mnoga ograničenja i došlo je do popuštanja mera. U isto vreme su međutim osnovne mere zaštite i dalje na snazi, jer je virus još uvek prisutan. Ukinut je policijski čas, nošenje zaštitnih maski na javnom prostoru, kao i ograničenje radnog vremena prodavnica i restorana.\nEpidemija se povlači, i to zahvaljujući visokom stepenu vakcinisanosti, merama zaštite i saradnji građanja – istaknuto je na današnjoj konferencija za novinare Operativnog štaba. Agneš Galgoci, šef odeljenja za epidemiologiju Nacionalnog centra za javno zdravlje, podsetila je da su nakon dostizanja pet miliona vakcinisanih u Mađarskoj ukinuta mnoga ograničenja i da je došlo do popuštanja mera\n„Nakon dostizanja brojke od pet miliona vakcinisanih, od nedelje su na snagu stupile nove faze ponovnog pokretanja života, ali želim da skrenem pažnju na to da su neke mere još uvek na snazi, zato od vas i dalje tražim saradnju u poštovanju ovih pravila. I dalje je obavezno nošenje zaštitnih maski u prodavnicama, tržnim centrima i u javnom prevozu. Stopa vakcinisanosti mađarskog stanovništva iznosi 51%, u poređenju sa 35% u Evropskoj uniji, i Mađarska je tako i dalje na drugom mestu po vakcinisanosti u Evrospkoj uniji.


Obradović: Ružić odobravao ”Vučiću-ped...”, a sad je ministar\nZoran Radojičić dr Nemanja Zarić dr Dragan Vesović Slobodan Dimović Borko Puškić Nebojša Đorđević Zoran Lazendić Aleksandar Vasiljević Predrag Jovanović Milica Borović\nPonedeljak, 09.10.2017 15:19\nPitao bih ministra Branka Ružića, da li je Nikola Petrović, kum Aleksandra Vučića, zapravo pravi šef SPS-a i da li Ružić mora da sluša ono što mu kažu Nenad Kovač i Nikola Petrović i da li zato napadate Dveri, jer smo to otkrili?\nSećam se ministra Ružića još iz onog vremena kada se slikao sa autorom čuvene parole „Vučiću-pederu“, a sada kada je postao ministar prihvatljiv je za SNS.\nTo vam je licemerje SNS-a, koje trpi na vlasti SPS. Međutim, Kada SNS kaže da je za nešto kriv bivši režim, mora da zna da je i SPS bio bivši režim.\nSNS i SPS će nastaviti sa zapošljavanjem svojih ljudi u državnoj upravi, a preko Nacionalne akademije oni će samo moći da napreduju sa kupljenim diplomama.\nDa je ministar Ružić predložio da se ispitaju sve kupljene diplome u javnom sektoru, da se otpuste svi oni koji su preko stranke dobili posao mi bi bili prvi koji bi glasali za takav zakon, ali toga nema.\nDanas se u Srbiji ne možete zaposliti ako niste članovi SNS-a i SPS-a, a pravi primer je Kraljevo, gde su odbornici SPS-a i SNS-a u Skupštini grada Kraljeva zaposlili sebe i svoje rođake u republičkim i lokalnim javnim preduzećima.\nZato vam ne verujemo ništa i ponavljamo da će ova akademija zapravo biti stranačka akademija za zapošljavanje partijskih pripadnika.


Završen konkurs za upis u beogradske vrtiće: "Realan broj zahteva biće poznat nakon analize prijava"\nBiće dovoljno mesta, roditelji ne treba da brinu - rekao je Slavko Gak\n- Kao i prethodnih godina, realan broj zahteva koje su poslali zainteresovani roditelji biće poznat nakon analize prijava, jer je veliki broj njih dupliran. Prošle godine bilo je gotovo 6.000 takvih zahteva - istakao je Gak.\nVeće plate učiteljima u boravku: Gradski sekretar najavio bolje uslove za prosvetare\nRaspisan konkurs za stipendije Grada Beograda učenicima i studentima sa invaliditetom\n- Nakon toga sledi rok za žalbe do 15. juna koje će biti razmatrane do 24. juna, a konačne liste upisanih mališana biće poznate krajem narednog meseca. Već treću godinu za redom konkurs funkcioniše isključivo elektronski. Sve je proteklo bez problema - ukazao je Gak.\n- Nastavlja se i saradnja sa privatnim predškolskim ustanovama u koje ide oko 22.000 dece čiji boravak subvencioniše Grad Beograd. Biće dovoljno mesta, roditelji ne treba da brinu. Gradimo nove vrtiće, adaptiramo prostore gde god je to izvodljivo kako bi postigli konačan cilj - ukidanje liste čekanja za vrtiće - najavio je resorni sekretar.\n- Obuhvat predškolskim obrazovanjem raste svake godine, dostigli smo oko 75 odsto, što je veliki skok u odnosu na 2013. godinu kada je obuhvat iznosio 45 procenta, ali nećemo stati sa otvaranjem novih mesta dok god postoji potreba za njima - zaključio je Gak.\nSlavko Gak Konkurs za upis u predškolske ustanove vrtić Sekretarijat za obrazovanje i dečju zaštitu


Predsednik Srbije Aleksandar Vučić primio je danas ambasadora Države Katar šeika Mubaraka bin Fahada Džasima Mohameda Al-Tanija, koji mu je čestitao na spoljnopolitičkim uspesima i požalio na treman njegove zemlje u pojedinim srpskim medijima.\nPredsednik Vučić je rekao da se ne meša u rad medija, ali da moli sve ljude u javnom životu Srbije da se s poštovanjem odnose prema svim državama članicama Ujedinjenih nacija, navodi se u saopštenju Pres službe Predsdnika.\nVučić i Al Tani su se saglasili da postoji istinska namera da se unapredi trenutno skromna saradnja dve zemalje. Dvojica sagovornika su istakli da je primetno da se uspostavljaju kontakti na različitim nivoima, kako bi se bolje koristile postojeće mogućnosti u više oblasti.\nDelegacije Srbije i Lesota\nSrpski predsednik sastao se i sa ministrom spoljnih poslova Kraljevine Lesoto Lesegom Makgotijem, prvim zvaničnikom te zemlje koji posećuje Srbiju našu zemlju posle više od četrdeset godina, izrazivši zadovoljstvo što je u toku oživljavanje političkog dijaloga dve zemalje.\nVučić je zahvalio ministru Makgotiju na podršci Lesota teritorijalnom integritetu i suverenitetu Srbije, koja se videla i prilikom jučerašnjeg glasanja protiv prijema Kosova u Interpol.\nDvojica sagovornika su razmotrili moguće oblasti saradnje Srbije i Lesota u skladu sa prioritetima obe zemalje, i ustanovili da najveće mogućnosti postoje u poljoprivredi, rudarstvu i turizmu, kao i u oblasti odbrane i vojno-tehničke saradnje.


Proizvodnja šampinjina u firmi Bio-Šamp d.o.o. je organizovana u specijaliziranoj hali na cca 10.000 m2.\nPo uzoru na Holandsku tehnologiju, gdje je gajenja šampinjona poprimilo masovni karakter, i Bio-Šamp svoj uzgoj vrši u jednom objektu, sa šest specijaliziranih komora u koje se kompost umjesto u PVC vrećama ubacuje u rinfuzi.\nBio-Šamp , kao ovlašteni uvoznik komposta za uzgoj šampinjona, isti nabavlja od renomirane mađarske firme Bio-Fungi kft, te u vlastitim kamionima (rinfuzerima, sa pokretnim podom) vrši prijevoz od Mađarske do Bosne i Hercegovine.\nUzgoj šampinjona zahtjevan je posao, koji svakodnevno iziskuje sate i sate rada. Da bi uzgoj šampinjona uspio, mora biti zadovoljen čitav niz uvjeta. Adekvatan prostor, koji je moguće grijati, prozračivati i u njemu održavati besprijekornu čistoći, kvalitetan kompost i odgovarajuća pokrovna zemlja iz koje će gljive crpiti hranjive materije za svoj razvoj, najvažniji su preduslovi za uspješno bavljenje proizvodnjom.\nProizvodnja šampinjona u firmi Bio-šamp odvija se u šest faza: ubacivanje komposta, inkubacija, fruktifikacija, berba, hlađenje i pakovanje.\nKompost za šampinjone se pomoću specijalizirane mašine ( Hoper mašine ) za istovar rinfuznog komposta, direktno sa kamiona istovara na već pripremljene ( oprane i dezinfikovane ) rafe u proizvodnim komorama.\nKada se kompost nađe na rafama u proizvodnim prostorijama, tada kreće faza inkubacije. U ovoj fazi micelij svojim razvojem osvaja kompost, te razgrađuje hranjive materije. Faza inkubacije traje 14-17 dana te u ovom periodu temperatura komposta mora biti izmedu 24-28 oC, zraka 19-22 oC a relativna vlažnost 95%\nNakon završene faze inkubacije, nastupa faza fruktifikacije ili plodonošenja, odnosno formiranja gljiva, U ovoj fazi temperatura komposta se spušta na 19-22 oC, a zraka 16-17 oC, relativnu vlažnost održavamo na 92%. Također u ovom periodu krećemo sa ubacivanjem svježeg zraka čime nivo ugljendioksida snižavamo na 1200 ppm.\nBerba gljiva odvija se u tri vala, svaki val traje 4-5 dana a perid mirovanja između valova traje 5-7 dana.\nNakon branja, gljive se prebacuju u hladnjaču te nakon toga pakuju i distribuiraju do tržnih centara širom BiH.


Represent Communications Beograd i Sarajevo dobitnici nagrada the!Award - Marketing Mreža\nRepresent Communications Beograd i Sarajevo dobitnici nagrada the!Award\nRepresent Communications u Beogradu i Sarajevu osvojili su tri nagrade na drugoj međunarodnoj dodeli nagrada pod nazivom the!award, u organizaciji Hrvatske udruge za odnose s javnošću (HUOJ). Za najbolje komunikacijske projekte u prethodnoj godini Represent Communications sa svojim timovima u Sarajevu i Beogradu osvojio je srebro i dve bronze.\nU kategoriji za društveno odgovorno poslovanje, u kojoj nije biilo dodeljeno zlato, srebro je osvojila kampanja „Superheroji maske nose ispod očiju“ kompanije Hemofarm BiH i agencije Represent Communications Sarajevo i Red Box.\nU istoj kategoriji, agencija Represent Communications Beograd osvojila je bronzu za CSR kampanju „Svaki komentar se računa“ za Recan Serbia. Represent Communications Beograd dobio je još jednu bronzu u kategoriji za odnose s javnošću za mala i srednja preduzeća. Projekat „First 3D printed house” za Eco Natura predstavlja prvu štampanu kuću u istočnoj Evropi.\nU finalnoj večeri the!award stručni žiri je dodelio 16 nagrada u 6 kategorija, a radove je ocenjivalo 12 komunikacijskih stručnjaka iz celog regiona.


Evropska pomoć za 177.000 mladih poljoprivrednika - Evropa i mi\nEvropski komesar Fil Hogan\n„Današnji mladi farmeri su budući zaštitnici životne sredine“, rekao je komesar Evropske unije Phil Hogan, na konferenciji koju su organizovali Evropski savet mladih poljoprivrednika (CEJA) i DeLaval, i naglasio važnost mladih evropskih poljoprivrednika za budućnost ovog sektora, koji je visoko na dnevnom redu Evropske komisije u pogledu poljoprivrede i ruralnog razvoja.\nSamo šest odsto evropskih poljoprivrednika mlađe je od 35 godina, u poređenju sa 56 odsto onih koji su stariji od 55 godina. Uz starenje poljoprivrednih zajednica, generacijska obnova je sve važnija i treba je propratiti prilagođenim politikama.\nKao što je komesar Hogan rekao na konferenciji: „Vi [evropski mladi farmeri] ste budućnost agro-prehrambenog sektora EU i zbog toga je vaše mišljenje veoma važno kada se radi o pronalaženju novih i boljih načina da poljoprivreda postane održiva.“\nOdeljenje Komisije za poljoprivredu i ruralni razvoj podržava mlade poljoprivrednike kroz zajedničku poljoprivrednu politiku. Na primer, više od 177 hiljada mladih farmera imaće koristi od početne pomoći za mlade poljoprivrednike do 2020. godine u skladu sa trenutnom politikom ruralnog razvoja. Štaviše, više od 280 hiljada ima koristi od dodatne podrške u okviru direktnih plaćanja, što odgovara dodatku od 25 odsto za maksimalni period od pet godina.\n„Društvo već očekuje da će naš agro-prehrambeni sektor zadržati snabdevanje sigurnom, visoko kvalitetnom hranom. Stoga, ako očekujemo da će ovaj sektor da predvodi kada su u pitanju životna sredina i klima, moraju da se uspostave značajne nove strukture nagrada“, rekao je Hogan.\nOdeljenje za poljoprivredu Komisije radi na prilagođavanju svojih politika i prepoznaje potrebu da sarađuje direktno sa akterima iz sektora. Zbog toga je od februara do maja 2017. godine pokrenuta javna konsultacija o „modernizaciji i pojednostavljanju zajedničke poljoprivredne politike“. Što se mladih farmera tiče, rezultati su pokazali da su glavne prepreke na putu da postanu poljoprivrednici cene i dostupnost zemljišta, pokazala je ova konferencija.\nPet 13 Oktobar, 2017 11:40\nTagovi: poljoprivrednika mladih poljoprivrednika fil hogan ceja poljoprivredne


NIŠTA OD GLASANJA: Predsjednički izbori u Libiji ponovo otkazani - Vijesti365\nHome›Svijet›Globus›NIŠTA OD GLASANJA: Predsjednički izbori u Libiji ponovo otkazani\nNIŠTA OD GLASANJA: Predsjednički izbori u Libiji ponovo otkazani\n„Raspuštanje regionalnih i lokalnih odbora i komisija“, ključni je deo internog dokumenta, koji je šef izborne komisije Imad el Sajeh u ponedeljak poslao ostalim članovima ovog tela.\nZbog toga je, tri dana pred glasanje, Misija UN u Libiji (UNSMIL) izrazila ozbiljnu zabrinutost zbog razvoja bezbednosne situacije u Tripoliju, navodeći da bi mobilizacija različitih oružanih grupa „lako mogla prerasti u konflikt“.\nIako nijedan od libijskih zvaničnika nije zvanično saopštio odluku o odlaganju izbora, generalni sekretar Arapske lige Ahmed Abul Geit izrazio je žaljenje jer izbori u Libiji neće biti održani, okrivljujući za takvu situaciju „strane faktore, unutrašnje podele i prisustvo plaćenika“.\n„Izostanak bilo kojeg od ova tri preduslova uzrok je neuspeha izbora zakazanih za 24. decembar“, rekao je Dbaiba u Tripoliju.\nDbaiba je, uz „feldmaršala“ Kalifu Haftara i Sejfa el Islama, na listi predsedničkih kandidata koje Vašington smatra „suštinski neprihvatljivim“, što zbog poternica koje su raspisali različiti sudovi, što zbog drugih grehova, poput korupcije.\nProblem, naravno, predstavlja činjenica da su najznačajniji kandidati za prvog direktno biranog predsednika Libije Gadafijev sin Sejf el Islam, samozvani „feldmaršal“ Kalifa Haftar, Dbeiba – premijer koji je obećao da se neće kandidovati, te bivši ministar unutrašnjih poslova Fathi Bašaga.\nUmičević i dalje pokazuje koliki je čovjek i humanista: Paraolimpijca Harisa Eminovića podržao sa 1.000 ...


Konkurs je i dalje otvoren za sve zainteresovane firme, a najbolji poziv su uspešni primeri i iskustvo kompanija „Energy Net“, Hotel „Golubački grad“, „Dorat MC - Ekspedicija“ i Agencija „Link travel“.\nPosebno smo ponosni na učešće „Energy neta“ u procesu digitalne transformacije koji sprovodimo zahvaljujući Centru za digitalnu transformaciju PKS, u saradnji sa Nemačkom organizacijom za međunarodnu saradnju (GIZ) i Razvojnom agencijom Srbije. Ovaj vid podrške procesu digitalizacije smatramo izuzetno korisnim i značajnim jer je budućnost čitavog sveta orijentisana ka digitalizaciji i iznalaženju jedinstvenih pristupa koji pomeraju granice poznatog, kaže Goran Jevtić, direktor kompanije „Energy net“.\nNova vremena, ističe Jevtić, zahtevaju potpuno drugačiji, brži i efikasniji pristup korisnicima, a u kompaniji su uvereni da će digitalizacija „Energy neta“ obezbediti bolju uslugu, uz smanjenje operativnih troškova.\n- Inovativni model koji smo razvili kroz izuzetnu saradnju i maksimalnu podršku Centra za digitalnu transformaciju PKS, sigurno će nam omogućiti održivu konkurentsku prednost na tržištu Srbije, ali i inostranim tržištima gde imamo planove za dalju ekspanziju - naglasio je Jevtić.\nDirektorka hotela „Golubački grad“ u Golupcu Rosica Miladinović takođe ističe brži, efikasniji i moderniji pristup radu uz pomoć digitalizacije.\n- Zahvalni smo Privrednoj komori Srbije koja zaista ovako olakšava rad privrednika i iskazuje da brine o njima. Već pri prvom susretu koji su predstavnici hotela imali sa digitalnim konslutantom, kompletirana je SWOT analiza i dogovorena dinamika rada - ističe Miladinovićeva.\nMiloš Ćetković, vlasnik firme „Dorat MC - ekspedicija“ još pre tri godine prepoznao je potrebu za reorganizacijom te kompanije, kada su uveli i prodaju na sajtovima www.ekspedicija.rs i www.poklonimi.com.\nU saradnji sa konsultantom, postavljen je prioritet - optimizacija ERP-a, a dalji koraci su unapređenje veb aktivnosti i digitalizacija POS-a.\nKonkurs Centra za digitalnu transformaciju PKS i dalje otvoren za sve zainteresovane firme. Detaljnije informacije: www.cdt.org.rs\nU agenciji „Link travel“ kažu da su se prijavili na konkurs Centra PKS nastojeći da odgovore na zahteve svojih korisnika, koji su sve učestalije podrazumevali primenu najsavremenijih tehnologija i standarda, kaže Marko Momirović, programski menadžer agencije.\n- Dobili smo mejl iz Privredne komore Srbije koji je izgledao kao odgovor na sve naše aktuelne izazove. Konsultantkinja Ema Orlić provela nas je kroz čitav niz treninga, procesa i vežbi kako bi nam pomogla da shvatimo gde sve digitalizacija može pozitivno da utiče na naš način rada, kao i na kvalitet rezultata kojima stremimo. Vrlo strpljiva, predana i pravi psiholog, uspela je da nas kroz praktične primere i predavanja navede na jedan novi način razmišljanja. Kroz treninge uvideli smo koje delove poslovnog procesa treba da unapredimo, a među njima su praćenje iskustava korisnika, definisaniji poslovni procesi i bliže praćenje razvoja zaposlenih, regrutacija i brending - navodi Momirović.\nDigitalna rešenja domaćih kompanija za ceo svet\nNa nedavno održanom OECD skupu u Parizu na kojem je Marko Čadež, predsednik PKS i predsednik Odbora za digitalizaciju Evrokomore, učestvovao u ime evropske privrede, kao jedna od 30 inovativnih svetskih kompanija predstavljena je i firma „Energy net“ iz Kaća kod Novog Sada. Ova kompanija promovisala je svoja uspešna digitalna rešenja za sisteme zagrevanja i hlađenja, ali i odličnu saradnju sa Privrednom komorom Srbije.\nPredstavnici „Energy neta“ posebno su istakli doprinos Centra za digitalnu tranformaciju i lično angažovanje predsednika Čadeža u ovoj oblasti.


Bora Čorba postao četnički vojvoda | Novosadski informativni portal 021\n13:01 > 08:36\nFrontmen beogradske rokenrol grupe "Riblja čorba“ je juče u Crkvi Svetog Ilije Proroka u selu Ba, položio zakletvu i dobio titulu četničkog vojvode, koju je, kako kaže, oduvek čekao.\n"Veoma sam počastvovan ovom prestižnom titulom. Kažu da sam je zaslužio, a ja sam radio samo ono što bi svaki pravi Srbin trebalo da radi", rekao je Bora Đorđević.\nNa pitanje novinara da li će nositi kokardu na prstojeći koncert u Zagrebu, on odgovara:\n"Moje obaveze su iste kao i ranije, baviću se rok muzikom, održavaću koncerte na kojima ću propagirati Srbiju i srpstvo. Ne moram uvek da nosim uniformu četničkog vojvode, dakle neću nositi ni kapu ni kokardu, ali grb koji imam na ruci, njega nosim."\nInače, u trenutku kada je Đorđević zvanično proglašen za četničkog vojvodu, iz puške je ispucano tri metka, a na svečanom ručku su se svirale gusle i "Marš na Drinu“, kada su sve vojvode ustale na noge.\nSvi članovi ravnogorskog četničkog saveza, a bilo ih je stotinak, čestitali su čuvenom muzičaru i poklonili mu uniformu, a među prvima mu je porukom čestitao i ekstremno nacionalistički pevač i vojvoda Baja Mali Knindža.\nonaj je naš i če neku da nas p\n16.10.2012\t• 20:37\nčitaj bora bogami\nonaj je naš i če neku da nas podnosi, bravo bra te srbijo moja, molim tev za direk kontakt\nlp darko mladenović iz murske sobote\nlp pzdrav unqašu srbiju\n01.10.2012\t• 12:03\nNikada mi se nije dopadao.., a sada mislim da zaista ima nekih žešćih problema! Nešto nisam primetila da se u prethnodnim ratovima gurao u prve redove..\n30.09.2012\t• 13:53\nsa prdenjem o otcepljenju..


Prijem za osvajače Kupa kod predsednika: Apetiti nisu još zadovoljeni - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Prijem za osvajače Kupa kod predsednika: Apetiti nisu još zadovoljeni\nPrijem za osvajače Kupa kod predsednika: Apetiti nisu još zadovoljeni\nOsvojeni trofej kupa Srbije u futsalu nije ostao neprimećen u gradu kraj Tise, jer je predsednik opštine Bečej Vuk Radojević priredio prijem za igrače, trenera Dejana Stanojeva i predsednika kluba Aleksandra Jovanovića.\n-Velika pobeda nad velikim rivalom. Čestitke zaslužuju svi igrači, stručni štab i rukovodstvo kluba, jer ste na najlepši mogući način reprezentovali grad. To ne može ostati bez adekvatne nagrade od strane lokalne samouprave i Sportskog saveza naše opštine. Uostalom, nijedan klub, još od vaterpolo “drim tima“ pre decenije i po, nije zabeležio sličan rezultat. Na redu je plej of u šampionatu, pa verujemo da se i tu možemo nadati lepim vestima. Kako je iduće godine Srbija domaćin Evropskog šampionata u futsalu, verujem da je to motiv više nekim igračima da se, eventualno, nametnu selektoru, rekao je, između ostalog, u pozdravnoj besedi prvi čovek najveće potiske varoši Vuk Radojević.\nZnajući da je Klub malog fudbala osnovan 2003. godine, iza njih je kratka, ali uspešna istorija. Evo, već treću sezonu zaredom su polufinalisti doigravanja za titulu prvaka i na putu su da prvi put zaigraju u finalu.\n-Svi nas već vide u finalu i očekuju novi okršaj sa kragujevačkim Ekonomcem, ali treba prvo biti uspešniji od izuzetno kvalitetnih Nišlija iz kluba Kalča. Iskren da budem, liga je naš novi izazov i očekujemo finale, a u jednoj utakmici, pokazao je to kup, sve je moguće, čak, i protiv do skoro nedodirljivih Kragujevčana. Ujedno, koristim priliku da se zahvalim svima na čestitkama i onima koji su prepoznali naš kvalitet i bili uz nas. Osvajanjem kupa nismo zadovoljili apetite u ovoj godini, jasan je iskusni Igor Šošo.\nTrener Dejan Stanojev se, takođe, zahvalio predsedniku opštine na prijemu i dodao je da su rezultati plod uspešnog spoja iskustva i mladosti. U zimskoj pauzi je izvršena dodatna selekcija igrača i sadašnji sastav je po kvalitetu odmah iza Ekonomca, a u kupu je pokazao da su i ispred njih.\n-Plasmanom u polufinale šampionata treću sezonu zaredom potvrdili smo kvalitet, a osvajanjem kupa smo ostvarili više od očekivanog. Igramo zrelo, delujemo kao skladna celina i u tome ima dosta udela iskustvo Igora Šoša, koji mi pomaže i na treninzima i tokom utakmice. Potvrdio je da ima trenerski gen i bila bi velika šteta ako po završetku igračke karijere ne uplovi u trenerske vode, razmišljenje je treneraStanojeva. Sama završnica sezone je motiv više za sve u klubu i gradu. Jer, ne treba zaboraviti da svaki uspeh kluba diže rejting grada. Osvajanjem trofeja kupa, ime Bečeja je zauvek upisano u anale srpskog futsala. A to nije mala stvar.\nNa prijemu u Gradskoj kući, kapiten Bečejaca Mita Kobiljski je uručio predsedniku opštine komplet opremu sa „sedmicom“ na dresu i prezimenom Radojević.\n-Doživeo sam dva lična zadovoljstva u kratkom vremenskom roku, iskren je Mita Kobiljski. Prvo sam iz ruku fudbalske legende Dušana Savića primio pehar namenjen pobednuku u našem najmasovnijem takmičenju, a evo sada sam u ime kluba uručio opremu predsedniku koji je uz nas ne samo pričom, već i u gledalištu na utakmicama.


Štrajk radnika "Jata" se nastavlja\nBeograd -- Zaposleni u predstavništvima "Jat ervejza" u Srbiji održaće u ponedeljak, od 14 do 14 i 45, štrajk upozorenja. Zaposleni u predstavništvima "Jat ervejza" su nezadovoljni modelom raspodele zarada u kompaniji i kršenjem Pojedinačnog kolektivnog ugovora.\nPreko vikenda po 2 leta za Crnu Goru\nBeograd -- Štrajk u Jat ervejzu se nastavlja. Predsednik Sindikata vazduhoplovnih inženjera Srbije Igor Šarenac rekao je da će danas i sutra biti po dva leta za Crnu Goru zbog štrajka avioinženjera Jat ervejza. "Svi putnici sa otkazanih jutarnjih letova Beograd-Tivat u osam sati i Beograd-Podgorica ...\nNatavak štrajka u JAT-u\nBeograd -- Direktor JAT-a, Aleksandar Milutinović očekuje da će se do kraja meseca normalizovati domaći avio saobraćaj. Saobraćaj je delimično obustavljen zbog štrajka aviomehaničara i avioinženjera u tom preduzeću. Milutinović objašnjava da se plate zaposlenih u JAT-u ne izdvajaju iz budžeta, nego ...\nJAT ervejz od 1. juna leti za SAD\nBeograd -- Od 1. juna sledeće godine JAT ervejz će ponovo leteti u SAD i Kanadu. Generalni direktor Jat ervejza Aleksandar Milutinović na konfereciji za novinare je rekao da je u Vašingtonu pre tri dana potpisan medjudržavni ugovor o potpunoj slobodi letenja izmedju Srbije i Crne Gore i SAD i ...\nAvioinženjeri Jata nastavili štrajk\nBeograd -- Avioinžnjeri Jat ervejza u četvrtak su nastavili štajk, četvrti dan zaredom. Aviomehaničari su nakon obustave rada, koja je trajala od 7.55 do 8.55 sati, odložili štrajkove upozorenja do srede, 20. oktobra. Predsednik Samostalnog sindikata vazduhoplovnih inženjera Jat ervejza Igor ...\nŠtrajk u Jatu pred zamrzavanjem\nMinistar Velimir Ilić zatražio je od inženjera 'JAT ervejza' da zamrznu štrajk na 30 dana, kako bi Vlada oformila savet ministara koji bi našao najbolje rešenje za probleme u vazduhoplovstvu, potvrdio je za 'Blic' Igor Šarenac, predsednik Sindikata avioinženjera, nakon sastanka u Vladi Srbije.\nJAT: Kako rešiti probleme\nBeograd -- Štrajk avio-inženjera "JAT ervejza" nastavlja se i u sredu, pa će od pet letova za Crnu Goru tri biti otkazana. Predsednik sindikata avioinženjera Jat ervejza, Igor Šarenac, rekao je da će taj sindikat danas popodne razmotriti predlog ministra za kapitalne investicije Srbije Velimira ...\nDo Podgorice samo jedan let\nDanas će zbog štrajka inženjera 'JAT ervejza' za Tivat poleteti avion u 8 sati, a za posle podne je predviđen samo kružni let Beograd-Tivat-Podgorica-Beograd u 16.30 sati. Svi ostali JAT-ovi letovi iz Beograda prema Crnoj Gori za sada su ukinuti.\nBez jutarnjih letova za Crnu Goru\nBlic - 12.10.2004\nAvioinženjeri Jat ervejza započeli su juče u podne štrajk, nezadovoljni položajem u kompaniji i odnosom poslovodstva prema njima. - Juče je JAT-ov let za Podgoricu u 18.30 pomeren za 16.10. To je bila jedino pomeranje u redu letenja - potvrdio je Igor Šarenac, predsednik Sindikata inženjera 'JAT ...\nBeograd -- U utorak ujutro nastavljen je štrajk avio-mehaničara. Avio-mehaničari već desetak dana na po sat vremena prekidaju rad, a Avio-inženjeri su, iz istih razloga, u štrajk stupili u ponedeljak u podne. Kako je za B92 izjavio predsednik Sindikata avio-mehaničara Dragan Bogdanović, ...\nŠtrajk avio-inženjera JAT\nBeograd -- Sidnikat avio-inženjera JAT ervejza počeo je u ponedeljak štrajk. Štrajk se ne odnosi na međunarodne letove, već samo na domaće, a biće obustavljeno 60 odsto letova, izjavio je za B92 predsednik Sindikata avio-inženjera Igor Šarenac.\nZbog štrajka inženjera u JAT, kasne letovi\nBlic - 11.10.2004\nDanas će doći do pomeranja zakazanih letova 'JAT ervejza' za oko sat vremena zbog štrajka upozorenja koji organizuju avioinženjeri ove kompanije. Od sutra se očekuju i dodatne redukcije domaćih letova, zbog štrajka, pa će letovi na domaćim linijama biti svedeni na svega 60 odsto, dok će međunarodne ...


Pet načina da poslovne ideje uspešno sprovedete u dela\nPutanja: INFO Poslovne vesti Izbor urednika Pet načina da poslovne ideje uspešno sprovedete u dela\nPet načina da poslovne ideje uspešno sprovedete u dela\tčetvrtak, 10 mart 2016 12:15\t1\nTagovi: posao, saveti, zaposleni, biznis, kompanije\nProblem sa kojim se poslovni lideri često susreću predstavlja jaz koji nastaje između poslovne strategije i poslovnih očekivanja. Jedan od najvećih izazova za današnje lidere jeste kako se mogu poboljšati šanse za ispunjenje ciljeva i sprovođenje ideja u delo.\nProblem sa kojim se poslovni lideri često susreću predstavlja jaz koji nastaje između poslovne strategije i poslovnih očekivanja.\n– Istraživanje koje smo sproveli 2007. godine pokazalo je da 49% poslovnih lidera uviđa jaz između strategije i sprovođenja u akciju, a 64% njih nije imalo poverenja u kompaniju da će uspeti da se izbore sa tim – navodi Pol Ker, preduzetnik sa 28 godina iskustva, uključujući i više od 20 godina u savetovanju i obuci. Ker je direktor kompanije „Skills for Excellence“, firme za obuku i konsalting u liderstvu. Pred vama su neki od njegovih saveta kako ideju možete uspešno ostvariti u poslu.\nJasno odredite željeni krajnji rezultat\nVeliki problem na putu od ideje do realizacije jeste jednostavno nedostatak definisane vizije i ciljeva. Lideri koji ne mogu da definišu šta žele da ostvare teško mogu da očekuju da će drugi razumeti njihovu strategiju, sarađivati na njihovim projektima i dati bilo kakav smislen doprinos.\nNejasno definisanje ciljeva će zatim proizvesti i nejasne rezultate, ako ih uopšte bude i bilo. Što specifičnije i jasnije budete definisali očekivanja i ciljeve, to ćete lakše omogućiti zaposlenima da shvate ka ćemu i sami treba da streme. Bez toga će samo tumarati u mraku, trošiti energiju i gubiti volju, jer zapravo ne znaju šta rade.\nSažeto artikulišite zašto je potrebno nešto uraditi\nS obzirom na to da vam je kao lideru potrebno da i drugi ulože svoj trud u vašu ideju, morate da znate kako da efikasno komunicirate sa njima i saopštite im šta želite da urade i, još važnije, zašto želite da to urade.\nJasna i sažeta komunikacija od presudne je važnosti, jer će se zaposleni pre razočarati i odustati ako ne razumeju šta od njih očekujete. Osim toga, objašnjavajući razloge zbog kojih ste doneli vaše strateške odluke zaposlenima omogućavate da i sami bolje shvate kako njihovo znanje i rad može da doprinese celini. Ukoliko im nije jasno čemu stremite, mogli bi lako da se osete izolovano i nesigurno, a vaš cilj je da svi aktivno učestvuju i osećaju se kao da su važan deo kompanije.\nNaoružajte se potrebnim veštinama i znanjima\nDa biste bili sigurni da će vaša strategija da funkcioniše, morate da imate znanje i veštine za upravljanje projektom. Uz dovoljno samosvesti, lideri mogu iskreno da procene da li imaju potrebno radno znanje za svoju ulogu. Danas postoje brojni obrazovni programi, pomoću kojih možete da nadoknadite bilo kakve nedostatke. Ali treba da znate da kao lider ne možete i ne treba da znate sve bolje od svih. Zato treba da umete da zaposlite stručne ljude koji će biti dobri u svom poslu.\nOkupite kvalitetan izvršni tim\nMoglo bi se reći da bi ovo trebalo da bude prva tačka u sprovođenju ideje u delo. Ali na tom putu postoje aktivnosti koje moraju da se preklapaju i da se obave istovremeno. Međutim, da bi se okupio izvršni tim koji će zajednički da radi na razvoju strategije, potrebno je da ga neko formira i odredi zadatke svakom od njih. Obično taj proces počinje sa idejom inicijatora, bez obzira na mogućnosti daljeg razvitka.\nPomno pratite napredak\nImplementacija svake strategije uključuje sastanke na kojima se razgovara o različitim projektima i programima koji će biti potrebni. Ipak, vrlo često sastanci se okončaju sa zaključkom da neki radni zadaci nisu završeni ili da nije bio poštovan dogovoreni vremenski rok.\nTo je jedan od problema koji mogu da utiču na pravilnu realizaciju ideje i povećaju pomenuti jaz između strategije i očekivanja. Vi kao lider treba da osigurate da svi ljudi koji učestvuju u projektu budu svesni toga da takva praksa nije prihvatljiva. Zato jasno stavite do znanja svima koji su pod vašom nadležnošću da očekujete da se angažuju i da su odgovorni za rezultate.\nSa druge strane, niko ne voli da mu se prati svaki korak i taj način praćenja napretka može da bude i kontraproduktivan. Mudri lideri znaju da pronađu meru. Oni umeju da nametnu razumnu dozu odgovornosti, koja zaposlenima omogućava dovoljno prostora da rade svoj posao najbolje što mogu.\n7 citata Stiva Džobsa koji će vam promeniti život!\n← Kako da se zaštitite pri kupovini stana\nKupujete laptop - evo kako da ne bacite pare na pogrešan →\n5 razloga zašto odabrati Android programiranje Prema podacima analitičkih kompanija, programiranjem za Android korisnicima uređaja sa tim operativnim sistemom trenutno je na raspolaganju više od 400.000 [...] 0 | 0 | Čitaj dalje... Slične teme


Započeti razgovori o proizvodnji ruske vakcine u Srbiji – Balkanekspresrb.rs\nMinistar bez portfelja u Vladi Republike Srbije zadužen za inovacije i tehnološki razvoj Nenad Popović posetio je danas proizvodne kapacitete najvećeg ruskog proizvođača vakcine ”Sputnjik V” – organizaciju “Generium” u Vladimirskoj oblasti u Rusiji.\nPopović je tom prilikom poručio da su započeli zvanični razgovori o proizvodnji ove vakcine na teritoriji Srbije.\nOn je zajedno sa stručnjacima iz Instituta “Torlak” i Ministarstva zdravlja Republike Srbije održao sastanak sa generalnim direktorom pomenute organizacije Danilom Taljanskim, koji je potvrdio spremnost ruske strane da izvrši transfer tehnologija i pomogne u obuci srpskih kadrova za proizvodnju ruske vakcine protiv koronavirusa u Srbiji.\nMinistar je naglasio da je ovo još jedan dokaz prijateljskih odnosa Srbije i Rusije, ali i dokaz ogromnog poštovanja koje predsednik Republike Srbije uživa u Rusiji.\nRuska strana je odmah odgovorila na naš molbu da se vakcina “Sputnjik V” proizvodi u Srbiji i sa najvišeg nivoa u ruskom državnom vrhu naloženo je da se iznađe način kako da uspostavimo proizvodnju ove vakcine u Srbiji u najkraćem mogućem roku, objasnio je Popović.\nPrema njegovim rečima, u ovom trenutku se ruska vakcina “Sputnjik V”, van teritorije Ruske Federacije, proizvodi jedino u Kazahstanu.\nProizvodnja ruske vakcine u Srbiji će, kako je rekao, za nas imati veliki značaj – prvo za očuvanje zdravlja i života ljudi, a onda i za moguće razvojne perspektive za distribuciju vakcine na Balkanu i u Jugoističnoj Evropi.\nOn je preneo da je sa organizacijom “Generium” potpisan protokol kojim su definisani dalji koraci ka uspostavljanju zajedničke proizvodnje vakcine “Sputnjik V” u Srbiji.\nTakođe, kako je najavio, u narednim danima će ruski stručnjaci posetiti Srbiju i Institut “Torlak” kako bi se uverili u kadrovske i tehnološke kapacitete kojima raspolaže ova institucija.\nVršilac dužnosti direktora Instituta za virusologiju, vakcine i serume “Torlak” Vera Stoiljković prenela je da je ovaj institut spreman da hitno preduzme neophodne korake za uspostavljanje proizvodnje ruske vakcine.\nTehnologije i okruženje u kojem se proizvodi ova vakcina nama nisu nepoznate. Uverena sam u to da bi Institut “Torlak”, uz podršku državnog vrha, zajedno sa ruskim stručnjacima mogao veoma brzo da uspostavi proizvodnju ove vakcine, zaključila je ona.\nPotpisan Međudržavni sporazum o podsticanju investicija sa SAD


"Festival cvijeća" i ovog proljeća u Banjaluci | BL Portal\nPoslije uspješnog prvog izdanja, „Banjalučki festival cvijeća“ biće organizovan i ovog proljeća. Već sa prvim znacima buđenja vegetacije, u gradskim parkovima osvanuće i više od 10.000 sadnica jedinstvenog tulipana sorte „Banja Luka“, po kojem je naš grad poznat među cvjećarima širom Evrope.\nPripreme za Drugi „Banjalučki festival cvijeća“ već su započele, odnosno imenovan je Sekretarijat za organizaciju manifestacije i održani prvi radni sastanci.\n-Plan je da uskoro uputimo poziv svim zainteresovnim izlagačima za učešće na Festivalu, a za razliku od prethodne ove godine biće pozvani i učesnici iz inostranstva. Svi će imati rok da svoje prijave dostave do 30. aprila – kazali su iz Odjeljenja za komunalne poslove.\nBanja Luka je prije više od 30 godina imala izložbu cvijeća, koja je bila popularna i veoma posjećena.\n-Upravo namjera Grada jeste da se vrati Festival cvijeća po uzoru na taj nekadašnji koji je bio čuvena manifestacija posvećena cvijeću u regionu. Istovremeno, prošle godine u grad se vratio i tulipan sorte “Banja Luka”, crveno-žute boje, koji će i ovog proljeća da krasi gradske parkove – kazali su iz nadležnog odjeljenja.\nKako su kazali, cilj je da se promoviše Banja Luka kao grad zelenila, obogate manifestacioni i turistički sadržaji, kao i promocija profesija cvjećara, proizvođača cvijeća i dekorativnog sadnog materijala, te pejzažne arhitekture i hortikulture.


Fijat štedi, sve staje na 8 dana – Bankar.me\nJune 8, 2012 AUTOMOBILIZAM, Ekonomija Leave a comment\nUprava Fijata odlučila je da zbog štednje obustavi radu u sedištu kompanije u Torinu u kome ima ukupno 5.400 radnika na osam dana u junu i u julu.\nTime će se svakog dana troškovi poslovanja smanjiti za oko milion dolara.\nKapije centrale Mirafjori italijanskog auto-gianta biće zatvorene sredinom juna i četiri dana narednog meseca, a radnici koji ostanu kod kuće dobiće oko 80 odsto normalne plate, kako je to predvidjeno vladinim programom za privremeno otpuštene radnike, preneo je internet portal Automotiv njuz za Evropu.\nFijat će u sedištu kompanije obustaviti rad i u avgustu, u vreme uobičajenih letnjih odmora.\nPrivremeno zatvaranje Fijatove centrale deo je napora kompanije da se smanje gubici u Evropi, Aziji i u regionu Bliskog istoka, gde je zabeležen trgovački gubitak od 207 miliona evra u prvom tromesečju 2012, u odnosu na 107 miliona evra u istom periodu 2011.\nOčekuje se da će se takva kretanja nastaviti i do kraja godine, što će dovesti do nepovoljnije situacije nego 2011, kada je trgovinski gubitak bio 500 miliona evra.\nČtava grupa Fijat, međutim, ostvarila je 866 milona evra trgovačkog profita u prvom tromesečju 2012 zahvaljujući uspešnom poslovanju američog “Krajsleara” koji se nalazi pod kontrolom italijanske kompanije i Fijatovim poslovima u Brazilu.\nizvor: b 92.net\nPOJMOVIAutomobili Fiat Fijat SVIJET\nPrevious Evropski šampionat donosi gubitke organizatorima\nSljedeći Banke panično zidaju kapital


NAKON PARTIZANA, MEGA HOĆE DA IZNENADI I ZVEZDU: Jovanović se nada novom podvigu - 'Čvrstina i puna koncentracija 40 minuta!' - Adresar Sporta\nU sredu od 20 časova počinje finalna serija za titulu prvaka Srbije!\nMega će gostovati ekipi Crvene zvezde u okviru prve utakmice finala plej-ofa Superlige, a utakmica će se igrati u hali ‘Aleksandar Nikolić’. Izabranici trenera Vladimira Jovanovića su pobedom 2-1 u polufinalnoj seriji protiv Partizana ostvarili prvi plasman u finale državnog prvenstva u istoriji kluba, pa će utakmice protiv Crvene zvezde biti prilika da se mladi igrači Mege bore i za najveći trofej u klupskoj istoriji – titulu prvaka Srbije.\nTrener Mege Vladimir Jovanović je izjavio da njegova ekipa mora da odgovori na čvrstinu i agresivnost Zvezde u odbrani.\nMegin strateg se potom osvrnuo i na celokupnu sezonu do sada.\nBek Mege Dragan Milosavljević je istakao da će finale biti sjajan test i veliko iskustvo za mlade igrače.\nFinalna serija će se igrati na dve pobede, druga utakmica je na programu u petak 11. juna od 20 časova u hali ‘Mega Fektori’, dok će se eventualna majstorica igrati u nedelju od 20.30 u hali ‘Aleksandar Nikolić’.


Mićić: Titula - potvrda ulaganja i rada 150 gradskih klubova /VIDEO/\nMićić: Titula – potvrda ulaganja i rada 150 gradskih klubova /VIDEO/\nGradonačelnik Bijeljine Mićo Mićić izjavio je danas da je titula evropski grad sporta za 2020. godinu potvrda velikog ulaganja lokalne zajednice u sport i energije 10.500 mladih u 150 sportskih klubova u gradu.\n“Dobili smo međunarodno priznanje kao grad sporta, što će omogućiti lakši pristup evropskim fondovima i dalja ulaganja u ovu oblast kojom se unapređuje zdravlje i kvalitet življenja, bolji imidž grada koji ima mnogo mladih, studenata, u koji se stanovništvo još doseljava. To je sve potvrda da ćemo biti ono što želimo i na čemu radimo – Bijeljina, grad budućnosti”, rekao je Mićić na konferenciji za novinare u sjedištu Gradske uprave.\nOn je naveo da su titulu evropski grad sporta za narednu godinu predstavnici Bijeljine prije dva dana preuzeli od Evropske federacije prijestonica i gradova sporta, na svečanoj ceremoniji u Evropskom parlamentu u Briselu.\n“Ponosni smo na ovaj uspjeh koji je zasluga naših 150 sportskih klubova i energije mladih u njima, a radićemo još više na unapređenju sportske infrastrukture, te omogućavanju i popularizaciji rekreacije starijih, kako bi što više ljudi uključili u sport i zdrav život”, najavio je gradonačelnik.\nIstičući da Bijeljina za sport procentualno izdvaja najviše novca od svih lokalnih zajednica u Republici Srpskoj i BiH, Mićić je naveo da je to 1,9 miliona maraka ove godine kroz direktnu podršku klubovima, te značajna ulaganja u sportsku infrastrukturu.\nBoro Đokić iz gradskog resora za sport rekao je novinarima da će, osim nastavka ulaganja u vrhunski sport, akcenat u narednoj godini biti na unapređenju rekreacije starijih sugrađana, kao i lica sa invaliditetom.\n“Titulu evropskog grada sporta nosimo 2020. godine, ali nastavićemo i u budućnosti da razvijamo ovu oblast i zdrav život svih građana Bijeljine”, rekao je Đokić.\nTags: bijeljina, grad sporta, mico micic\nPredviđeno povećanje transparentnosti javnog sektora /VIDEO/\nEdukacija ključna u borbi protiv narkomanije /VIDEO/


Platini oštro kritikovao Vengera : Nadlanu.com\nPlatini oštro kritikovao Vengera\nPARIZ, 23. septembra 2008. (Beta-Rojters) - Predsednik Evropske fudbalske unije (UEFA) Mišel Platini kritikovao je trenera Arsenala Arsena Vengera rekavši da više brine o biznisu nego o fudbalu, preneli su danas francuski mediji.\nPlatini je u danas objavljenom intervjuu francuskom listu "Dofine Libere", takođe odbacio Vengerov, ali i predlog drugih trenera, da se uvede video snimak na stadionu, kako bi se pomoglo sudijama.\n"Ja pričam o fudbalu, a on pričao o biznisu. Molim Vengera ali i ostale trenere da prestanu", rekao je Platini.\nUpitan da li će video snimci jednog dana biti dostupni sudijama na stadionu Platini je rekao: " Radujem se što Arsen Venger to neće doživeti".\nBivši francuski reprezentativac rekao je da je oduševljen pobedom rumunskog Kluža od 2:1 nad Romom u prvom kolu Lige šampiona.\n"To je ono što fudbal čini divnim. A to ljudi kao Venger ne žele da vide, da mali klubovi pobeđuju velike, jer oni samo vode računa o svojim poslovima", dodao je.\nTrener Arsenala Venger rekao je u izjavi za "L'Ekip" da je iznenađen Platinijevim agresivnim izjavama.\n"Iznenađen sam agresivnim tonom koji je upotrebio Mišel Platini. Podržavam dobro finansijsko vođenje kluba i UEFA mora pođednako da podržava te ideje. Ja se borim za budućnost igre i fudbala", rekao je Venger.\nVenger je branio svoj stav za korišćenje video snimaka na utakmicama, rekavši da bi to donelo više pravde na fudbalskim utakmicama.\n"Istina je da podržavam video snimak kao pomoć za sudije, isto kao i ostali treneri, i mislim da bi UEFA trebalo da odigra važnu ulogu u tom procesu. Branim sportsku pravdu i UEFA bi trebalo da za to bude odgovorna", rekao je Venger.


Pešter: Elektrana će uništiti prirodu! – ZELENE NOVINE\nZelena ekološka partija protivi se izgradnji termoelektrane na pešterskoj visoravni. Nokić: Elektrana će uništiti proizvodnju sjeničkog sira i druge zdrave hrane\nUčinićemo sve što je u našoj moći da sprečimo izgradnju termoelektrane u Štavlju kod Sjenice, animiraćemo žitelje Peštera i druge ekološke stranke i pokrete, apelovaćemo na Ministarstvo energetike i Vladu Srbije da odustane od ovog za Peštersku visoravan i celu jugozapadnu Srbiju pogubnog projekta.\nOvo ističe Mithat – Mitko Nokić iz Novog Pazara, predsednik Zelene ekološke partije i jedan od napoznatijih eko-aktivista u Sandžaku i Srbiji.\n– Ako se na Pešteru izgradi termoelektrana, završili smo sa sjeničkim sirom, jogurtom, jagnjetom, pršutom i drugom zdravom hranom koju pokušavamo da brendiramo i plasiramo u Evropi. Kome da prodamo „zdravu hranu“ iz „netaknute prirode“, ako bude „natopljena“ smogom iz dimnjaka elektrane – pita se Nokić i naglašava da će ‘termoelektrana, bez obzira na to što se najavljuje zapošljavanje više od 1.000 radnika, uništiti budućnost Pešteraca’.\nKad iscrpu rezerve uglja, strane kompanije će se povući, ostaviće iza sebe pustoš, a Pešterci će morati da se za koru hleba bore po belom svetu – dodaje Nokić.\nNa Pešteru je neiskorišćeno više od milijardu tona uglja, planirano je da termoelektrana ima snagu 350 megavata, a izgradnja će koštati više od pola milijarde evra. Predsednik opštine Sjenica Hazbo Mujović u više navrata je izjavljivao da će, ako bude građena, termoelektrana u Štavlju imati najsavremeniju tehnologiju i najbolju svetsku eko-zaštitu i da ničim neće ugroziti životnu okolinu, niti stočarsku proizvodnju koja će i ubuduće biti jedan od glavnih aduta Peštera.\nSJENICA i sada godišnje, u oko 4.000 domaćinstava i ustanova, bez ikakvih filtera, sagori oko 40.000 tona uglja, pa nemamo nikakvih ekoloških problema. Izgradnjom termoelektrana Sjenica će za tri godine postati srednje razvijena, a za deset godina postala bi jedna od razvijenijih opština u Srbiji – kaže Mujović.


Naučnici objašnjavaju zašto su alkohol i vakcine protiv korone nespojivi - eKlinika\n11:00 - 10. 01. 2021.\nSvi koji žele da se vakcinišu protiv korona virusa, moraju da imaju jak imunitet, a to znači i da nikako ne bi trebalo da konzumiraju alkohol jer stručnjaci upozoravaju da on smanjuje nivo belih krvnih zrnaca, koji su, upravo odgovorni za odbranu našeg organizma od virusa i drugih bolesti. Čak i da ne planirate da se uskoro vakcinišete protiv SARS-CoV-2 valjalo bi se uzdržavati od alkoholnih pića.\nŠto bolji imunitet bolji odgovor na vakcinu\nA, ljudi koji žele da se vakcinišu protiv covid 19 trebalo bi da se uzdrže od konzumacije alkohola pre i posle same vakcinacije. Nauka upozorava da alkohol loše utiče na funkcionisanje imunog sistema. S druge strane, jak imunitet doprinosi dobrom odgovoru našeg organizma na vakcinu protiv korone. U dokumentarnom filmu „Istina o uticaju alkohola na imuni sistem“ prikazanom na kanalu BBC, dr Ronks Ikharia uzela je uzorke krvi ispitanika pre i posle ispijene tri čaše vina. Otkrila je da je ova doza bila dovoljna da smanji nivo belih krvnih zrnaca za polovinu. Upravo su bela krvna zrnca ili leukociti su glavni zid u odbrani našeg organizma od virusa i drugih bolesti. Istom temom bavila se i profesor Šena Krukšenk, imunolog sa Univerziteta u Mančesteru. Ona je istakla da moramo imati „tip – top imuni sistem kako bi telo dobro odgovorilo na vakcinu“.\n– Nikako se ne preporučuje konzumacija alkohola noć pred vakcinaciju ili neposredno posle dobijene terapije – naglašava ona.\nI ruski stručnjak Ana Popova savetovala je uzdržavanje od alkohola najmanje dve nedelje pre prve doze vakcine i još 42 dana posle druge vakcine. Sa druge strane, jedan od istraživača koji je radio na razvoju ruske vakcine protiv korona virusa Sputnik V Aleksandar Gintsburg, rekao je da ne bi trebalo da se pije alkohol tri dana pre prve i tri dana posle druge vakcine.\nVeza alkohola i osetljivosti na virus\nDr Toni Rao, psihijatar koji istražuje uticaj alkohola na demenciju sa Kraljevskog koledža u Londonu, objasnio je da svi koji konzumiraju jednu ili dve jedinice alkohola, imaju za osam odsto veće mogućnosti da se razbole od zapaljenja pluća, u odnosu na osobe koja to ne čine.\n– Poznat je poguban uticaj alkohola na imuni sistem, najbezbednije bi bilo da ne pijete nekoliko dana pre i posle vakcinacije. Potrebna su, ipak, dalja istraživanja koja bi nam dala preciznu informaciju o broju dana bez alkohola uoči i posle vakcinacije – objašnjava Rao.\nVakcina protiv covid 19 Foto: Unsplash\nTakva studija mogla bi da nam otkrije vezu alkohola i veću osetljivosti na virus. Ali, i dok se ona čeka, imunolog dr Džena Makcioki upozorava da su ljudi koji redovno konzumiraju ovu vrstu pića, podložniji infektivnim oboljenjima.\n– Ljudi koji redovno piju alkohol podložniji su riziku od infektivnih oboljenja. Njima je potrebno i više vremena da se oporave od bolesti i imaju mnogo više postoperativnih komplikacija u odnosu na one koji ne piju – objašnjava ona.\nUzdržavanje od alkohola\nIstine radi, podvlače stručnjaci, nema još jasnog podatka koji bi potvrdio da bi uzdržavanje od alkohola bolje delovalo na vakcinaciju, osim ranijih studija koje dokazuju loš uticaj alkohola na imunitet. Bez obzira na to, ne treba zaboraviti da veliki unos alkohola ima uticaj i na druge organe koji su važni u regulaciji imuniteta. Recimo, jetra koja proizvodi proteine, a koji su jedna od prvih brana odbrane organizma od bolesti.


"Posle odluke EU od 18. oktobra, ništa nije isto"\n„Posle odluke EU od 18. oktobra, ništa nije isto“\nM. P. 29. oktobra 2019. 01:12\nRama je učestvujući na konferenciji „Američka politika na zapadnom Balkanu“ govorio o odnosima Albanije sa Amerikom i tom prilikom izneo neke primedbe na račun Evropske unije u vezi rešenja kosovskog pitanja.\n„Interesovanje EU o ovom pitanju je značajno smanjeno i verujem da je to svima jasno, posebno nakon odluke Evropske komisije od 18. oktobra“, rekao je Rama.\nToliko je vremena prošlo, kazao je Rama, a da EU više i ne pominje „slučaj Kosova“.\n„Postoje slučajevi kada EU ne drži svoju reč, a slučaj Kosova je jedno od najvažnijih primera koje pokazuje da Briselu nedostaje kapacitet da održi reč“, rekao je Rama.\nU prilog tvrdnji da EU ne drži reč Rama je naveo ranije obećanje Brisela da će Prištini odobriti liberalizaciju viznog rešima, ako zaključi sporazum o demarkaciji sa Crnom Gorom.\nRama je rekao da je apsurdno da „dva miliona Albanaca koji svakodnevno prelaze granicu budu taoci“ Brisela koji je do sada, kako je kazao, liberalizovao vize za 100 miliona ljudi koji žive na teritorijama koje nisu ni u kakvom pregovaračkom procesu.


Senka Nožica o najavi blokade: Neka svi napuste institucije, ali neka im Dodik nađe posao i neka ih on plaća @ StartBiH.ba\nNajava blokade državnih institucija sama po sebi nije krivično djelo, ali ako do toga dođe postoje zakonske mogućnosti kojima se takvom ponašanju može "stati u kraj", kazala je advokatica Senka Nožica za Oslobođenje.\n- Ako jednom na blokadu institucija ne odgovorite adekvatno i pustite da to prođe, pa onda i drugi, treći..., onda morate da trpite kad vas neko "jaše". Moralo se reagovati prvi put kada se desio pokušaj blokade institucija. Uostalom, ako hoće da napuste institucije, neka to i urade. Ali neka to uradi i Milorad Dodik, neka napusti Predsjedništvo. Neka urade svi, ali neka s pri tome odreknu i plata i drugih beneficija koje imaju u državnim institucijama, pa neka im onda Dodik nađe posao u Banjoj Luci i neka ih on plaća - naglasila je Nožica.\n- Ovakva situacija odgovara i njihovim partnerima, jer se na priči kako iz RS-a dolaze blokade i kako se iz RS-a ruši država kupe politički poeni - zaključila je Nožica za Oslobođenje.


Otvoren najveći Hyundai centar u Evropi - Klix.ba\nauto Otvoren najveći Hyundai centar u Evropi\nOtvoren najveći Hyundai centar u Evropi\n3.12.2014. u 08:30\nHyundai Motor je otvorio najveći prodajno-servisni centar u Evropi, te tako otkrio i novi izgled svog korporativnog identiteta. Centar je smješten u Frankfurtu u Njemačkoj te je prvi od dvije stotine centara u Evropi koji će pratiti novi izgled do kraja 2014. godine. Centar je smješten u blizini Hyundai sjedišta Evropa i prostire se na 2.466 m2, te ima dvije etaže sa 2.000 m2 u kojim se nalazi servis.\nUz naglasak, da Hyundai Motor ima striktnu obavezu i obećanje da svojim klijentima pruža kontinuirano veći nivo zadovoljstva ali i da postane voljeni automobilski brend, novi vizuelni identitet premašuje granice tradicionalnog prodajnog salona. Novi prodajni salon je kombinacija otvorenog prostora, modernog namještaja i posljednje tehnologije koja donosi snažniji i poboljšan doživljaj i iskustvo klijentu.\nPredsjednik Hyundai Motor Europe Byung Kwon Kim je rekao: "Hyundai klijenti su srce svega što radimo, pa je tako novi vizualni identitet nastao upravo zahvaljujući toj činjenici. On pruža prostor za prodaju i postprodaju, ali je tu dodana i nova dimenzija - mjesto gdje klijenti mogu istinski doživjeti brend."\nOvaj vizualni identitet dakle inspirisan je emocijama klijenta, vozilom u pokretu i otvorenim prostorom. "EMotion Park" (park emocija i pokreta) je koncept koji prati tople brončane tonove izvana kombinirane sa prirodnom svjetlošću koja se prostire u unutrašnjosti, te donosi svijetli, prozračan i sofisticirani ambijent.\nUz opuštajući i inspirativan ambijent i čekaonice u kojima se nalaze tableti posjetioci doživljavaju novu dimenziju i iskustvo u kojem mogu istraživati brend. Hyundai planira do kraja 2018. godine da svih 6.000 centara u svijetu nosi novi vizuelni identitet.\n01.11.2019. u 09:10\nKarbon i dodatna snaga 5\nPogea Racing za tuniranje Alfe Romeo 4C traži 50.100 eura\nIdu stopama Tesle 3\nGM i Lordstown Motors uskoro predstavljaju svoje električne pickupe\n2h 2min 0\nSvjetska premijera 8\nAMG-ov najsnažniji SUV dvojac sada je potpomognut i hibridnom tehnologijom\nPrestižna nagrada 115\nNovi Mercedesov Actros izabran za najbolji kamion godine\n3h 36min 7\nElektrični crossover 3\nLexus predstavio prvi model koji pokreće samo struja


Dronovi kao slepi miševi: Eho lokacija za tumačenje okruženja | PC Press\nDronovi kao slepi miševi: Eho lokacija za tumačenje okruženja\n19. februar 2020. Milan Živković\nUprkos velikom napretku mašine i dalje imaju problem da vide svet oko sebe, pa i navigacija kroz praznu sobu može da predstavlja problem. To bi uskoro moglo da se promeni, a zahvaljujući eho lokaciji koja bi dronovima mogla da pomogne da sagledaju okruženje i izbegnu prepreke.\nU okviru nedavno objavljene studije iskorišćen je matematički model kako bi se objasnilo na koji način bi dronovi mogli da koriste odbijanje zvuka da bi locirali prepreke, a tokom testiranja je korišćen zvučnik sa četiri mikrofona. Dron je nakon toga mogao da izračuna vreme koje je zvuku potrebno da odbije od zidova prostorije, na osnovu čega je mogao da odredi i sopstvenu poziciju u odnosu na prepreke.\nIako je studija još uvek samo u teorijskom obliku, naučnici ističu da bi tehnologija mogla da se primenjuje i na drugim poljima – u autonomnim vozilima, ali i u pametnim šlemovima, te drugim dodacima u okviru kojih bi algoritmi za mapiranje prostora na osnovu odbijanja zvučnih talasa bili više nego korisni.\nTagovi: autonomna vozila, dron, dronovi, eho lokacija, pametni šlem, slepi miš\n← ASUS laptopovi sa desetom generacijom Intel Core procesora u prodaji\nIranski humanoidni robot i evolucija motoričkih sposobnosti →


Brnabić: 'Ako se pozivate na Belivuka, mislim da ste završili sa politikom'\nIzvor: B92, 29.Jul.2021, 18:19\nBrnabić: "Ako se pozivate na Belivuka, mislim da ste završili sa politikom"\nPremijerka Ana Brnabić ocenila je danas da je deo opozicije dotakao novo dno.\nPo njenim rečima, oni se, "uz pomoć izjava Veljka Belivuka i Marka Miljkovića", bore protiv predsednika Aleksandra Vučića i Vlade Srbije, a dotakli su novo dno i koriste se vidom političke borbe kakav nikada u istoriji Srbije nije viđen.\nAna Brnabić je na sednici Skupštine, na kojoj članovi Vlade odgovaraju na pitanja poslanicima, kazala da kada se radi o ubicama i kriminalcima kakvi >> Pročitaj celu vest na sajtu B92 << su Miljković i Belivuk, onda je jedino normalno, bez obzira na političku pripadnost, da se zarad zemlje i građana svi ujedine i podrže borbu protiv takvih ubica i kriminalaca.\n"To nema veze sa politikom, normalan čovek, iole pristojan, nikada sebi ne bi dozvolio da pomisli da to iskoristi u svrhu političke borbe, ali nažalost to se dešava u Srbiji danas", kazala je Brnabićeva.\nPrema njenim rečima, nije problem u tome šta kriminalci pričaju, jer njima, kako kaže, laž posle svega što su uradili i ne može teško da padne, već ko i kako koristi njihov iskaz.\n"Kakav ste čovek ako njima više verujete i kakvu politiku propagirate i kakvu zemlju biste voleli da vidite, bilo kakvu gde su Miljković i Belivuk na slobodi, samo da Vučić nije predsednik", kazala je.\nIstiče da je u poslednjih 10 dana moglo da se vidi da je politika tog dela opozicije da su ujedinjeni sa kriminalcima i ubicama protiv Vlade i Vučića.\n"Zar ne mislite da vam više nije mesto u politici? Ako nemate šta da kažete protiv Vučića i Vlade, nego se pozivate na Belivuka, mislim da ste završili sa politikom", poručila je Brnabićeva.\nPružila je podršku predsedniku Vučiću, ali i Aleksandru Vulinu, koji je brutalno napadnut jer radi svoj posao odgovorno i kako treba i koji je uz Vučića "prvi stavio svoju glavu u torbu i porodicu na liniju".\n"Kada vodite takvu borbu protiv takvih ljudi, svakoga dana možete da se pitate da li ćete dočekati noć, posebno jer ih ima još koji su na slobodi, koji su opasniji nego ikada, još kada dobiju političku i medijsku podršku, to ih još više osnaži", kazala je Brnabićeva.\nPremijerka je takođe izjavila i da se epidemiološka situacija pogoršava iz dana u dan.\nBrnabićeva je, na sednici Skupštine na kojoj poslanici postavljaju pitanja članovima Vlade, kazala da to pogoršanje ipak ne može da se poredi sa onim u prethodnim talasima, zahvaljujući tome što imamo 50 odsto vakcinisanih punoletnih građana.\n"Bilo bi bolje da smo oko 60 ili 70 odsto vakcinisani", kazala je Brnabićeva odgovarajući na pitanje poslaniku Stranke pravde i pomirenja Samiru Tandiru i apelovala još jednom na sve da se vakcinišu, a posebno na mlade.\nU brojkama, kako je navela Brnabićeva, na današnji dan vakcinisana su 2.687.143 punoletna građanina, što je 49,8 odsto.\nBrnabićeva dodaje da 53 lokalne samouprave imaju preko 50 odsto vakcinisanih, a da je 10 lokalnih samouprava blizu 50 odsto.\nNažalost, kako kaže, postoji i osam lokalnih samouprava koje su ispod 30 odsto vakcinisanih, a u Tutinu ni 15 odsto građana nije vakcinisano.\nBlic: "OPOZICIJA JE DOTAKLA NOVO DNO" Brnabić: Ako se pozivaju na Belivuka, nema im više mesta u politici\nSrbijaDanas.com: NOVO DNO OPOZICIJE: Brnabić pravo u centar! Pozivaju se na Belivuka jer nemaju šta više da kažu protiv Vučića i Vulina


O nama – КДС Сурчин\nJavno preduzeće kablovska distribucija osnovano je 2008.godine od stane Skupštine opštine Surčin, sa ciljem da što većem broju naših sugrađana omogući lakši pristup savremenim telekomunikacijama. Za deset godina uspešnog poslovanja proširili smo kablovsku mrežu u Surčinu, Bečmenu i Jakovu i naše usluge kablovske televizije i inetrneta dostupne su korisnicima po veoma povoljnim cenama. Cilj nam je postizanje kvalitetne usluge i prepoznatljivosti JP kablovska distribucija na teritoriji opštine Surčin.\nIz godine u godinu posvećeni smo unapređenju rada sistema , stoga smo u 2018. godini , uz pomoć osnivača GO Surčin, preselili i modernizovali glavnu stanicu što nam je omogućilo kvalitetniji prenos TV i internet signala. Investicionim ulaganjem u budućnosti radićeno na tome da poboljšamo postojeće usluge i povećamo broj korisnika. Naša misija je da upotrebom znanja i iskustva, kao i postojećih materijalnih i ljudskih resursa, omogućimo bolji kvalitet života u opštini Surčin.\nKao javno preduzeće radimo na sprovođenju socijalno odgovorne poslovne politike tako što brinemo o najstarijim i najugroženijim stanovnicima opštine, kao i o ustanovama od javnog značaja, te smo omogućili i brojne pogodnosti i popuste za ove kategorije korisnika.


Madjarski Uj sinhaz u Novom Sadu – Nadlanu.com\nObjavljeno 31. jan 2012. / 13:57:22\nNOVI SAD, 31. januara 2012. (Beta) – Madjarsko pozorište Uj sinhaz z Budimpešte odigraće u utorak uveče u Srpskom narodnom pozorištu u Novom Sadu predstavu “Šuma” Ostrovskog, u režiji Egona Savina.\nReditelj Egon Savin rekao je na konferenciji za novinare da je zadivljen ansamblom Uj sinhaza i da je to jedno od najznačajnijih madjarskih pozorišta u kome rade najveći madjarski reditelji, iako se o njemu poslednjih meseci govori samo u kontekstu problema i nasilne smene rukovodstva.\n“Profesionalizam u ovom pozorištu je na visokom nivou, uslovi za rad su sjajni i ovo gostovanje je za mene bila svojevrsna ‘specijalizacija’ na kojoj sam naučio šta je to disciplina, tehnička opremljenost i ljubav prema poslu”, rekao je Savin.\nGlumac Šandor Gašpar, koji igra Nesrećkovića, rekao je da se Savin razlikuje od madjarskih reditelja po tome što predstave zamišlja u ekspresivnom maniru, te da je društvena situacija u Madjarskoj sada već dostigla ekspresivnost predstave “Šuma”.\n“Rečenice koje izgovaramo na bini sada imaju jače značenje, jer je situacija svakog dana sve dramatičnija, glumci štrajkuju gladju za svoje plate, pozorišta se zatvaraju. Ova predstava je u Madjarskoj sve aktuelnija”, rekao je Gašpar.\nPredstavnica Uj sinhaza Ildiko Bala je na pitanje o smeni rukovodstva u ovom pozorištu rekla da je situacija veoma teška i da zaposleni ne znaju “šta ih čeka sutra, za dva dana ili u narednih 10 dana”.


Foto: Prinstcreen / Tanjug\n29.11.2020. 20:35h 29.11.2020. 21:09h\nPredsednik Srbije Aleksandar Vučić stigao je večeras oko 20 sati u Kruševac, gde je obišao završne radove na kovid bolnici, koji bi trebalo da budu gotovi oko 15. decembra.\nPOSLE OBILASKA VUČIĆ SE OBRATIO MEDIJIMA:\n"Hoću da kažem ljudima u Srbiji da se suočavamo sa mnogo problema i da nije jednostavno graditi za tako kratko vreme. Kompanija koja izvodi radove prvi put se susreće sa ovakvim zahtevima, zbog čega je normalno da ima nepredviđenih okolnosti", rekao je Vučić obraćajući se posle obilaska.\n"Najkasnije u petak ujutru ćemo početi sa prijemom pacijenata u bolnici u Batajnici, kojoj je kapacitet 800 mesta".\n"Zahvalan sam hrabrim lekarima i medicinskim sestrama u Kruševcu, od kojih su mnogi i sami bili zaraženi. Došao sam večeras ovde da bih pokazao da nam je stalo do zdravlja naših ljudi".\n"Žao mi je što nismo izgradili i treću bolnicu, negde kod Zrenjanina".\nVUČIĆ O BORBI SA KORONOM: Predstoji nam TEŠKA sedmica\n"Mi ovde donosimo 150 novih respiratora, u Beograd 250"...\nVUČIĆ NAJAVIO MOGUĆE RIGOROZNE MERE: Ako bude ZATVARANJA, pomoći ćemo ugostiteljima i turizmu\n"Predstoji nam jedna od najtežih sedmica. Današnji brojevi, posle poslednjeg prebrojavanja, već su loši".\n"Ako zatvorimo sve u Srbiji, ne znam odakle ćemo imati sve da platimo".\n"Ova bolnica će posle korone ostati Kruševljanima".\n"Moja je inicijativa bila da povučemo odluku o proterivanju ambasadora Crne Gore, iako je Selaković postupio u skladu sa Bečkom konvencijom. Život i prijateljstvo su važniji od konvencija. Mislim da će nova odluka uticati na bolje odnose".\nO napadima na doktora Kona predsednik je rekao:\n"Čovek svaki dan radi, a od toga ne zarađuje ništa. Kon, ali i svi ostali članovi Kriznog štaba se bore za naše građane. U Srbiji za sve mora da se pronađe krivac iako ti ljudi nisu krivi ni za šta. Dr Konu su prvo prebacivali zbog jevrejskog porekla, a onda da se ni u šta ne razume. A ko se razume? Pogledajte stopu mortaliteta, pa ćete videti šta ti ljudi rade".\nO uvredama na račun svoje dece, Vučić je govorio na ivici suza:\n"Snagom argumenata i ozbiljnošću pokazujemo koliko radimo za svoju zemlju. Nikad nikog nisam tužio zbog tih napada. Moj posao je da trpim i te teške reči, iako to nije posao moje dece. Mislim da su to dobra deca, pokušavam da budem objektivan, za mene su svakako najbolja na svetu. To što će neko da kaže da su loši, paščad, hologrami, ja ih i dalje volim najviše na svetu".\nIzgradnja bolnice u kasarni "Rasina" počela je 10. avgusta, vrednost radova iznosi oko dve milijarde dinara i raspolagaće sa 500 ležajava, uz intenzivnu negu.\nU društvu predsednika radove su obišli ministar odbrane Nebojša Stefanović, ministar zdravlja Zlatibor Lončar, direktor BIA Bratislav Gašic i gradonačelnica Kruševca Jasmina Palurević.\nBolnica u Kruševcu je jedna od dve koje će biti napravljene za samo četiri meseca.\nKovid bolnica u Batajnici, kapaciteta 800 ležajeva, biće otvorena tokom nedelje.\n1 / 4 Foto: Prinstcreen / Tanjug\n"Znaš šta im Zlatibor radi... Ljudi rade da bi završili u roku, a Zlatibor se seti pre mesec dana da treba još nešto, pa pre 15 dana još nešto", uz osmeh je komentarisao Vučić tokom razgovora sa radnicima.\n"Nigde ne možemo varioce da nađemo, malo vas je", rekao je Vučić i dodao:\n"Srećan rad, hvala što se borite za svoju zemlju".\nNa pitanje koliko će kreveta biti na intenzivnoj nezi, predsednik je dobio odgovor 150.\nNA PUTU ZA KRUŠEVAC: Predsednik Vučić se oglasio iz helikoptera (FOTO)\nPredsednik Vučić je u Kruševac otišao odmah posle sastanka sa premijerkom Anom Brnabić i ministrom spoljnjih poslova Nikolom Selakovićem na kome je odlučeno da Srbija povuče odluku o proterivanju ambasadora Crne Gore Tarzana Miloševića.\nAleksandar VučićKruševackovid bolnicadeca


Želite da pokrenete ili razvijete biznis, a ne znate kako? Stručni konsultanti besplatno daju odgovore\nObjavljeno 13.09.2019. u 20h\nPokrenuti sopstveni biznis i postati preduzetnik za primer, nije uvek lako. Koliko će se određeni proizvod ili usluga brzo razviti na tržištu i biti prihvaćeni, zavisi od mnogo faktora. Iako se oni koji otpočinju male biznise najpre stavljaju u ulogu kupca kako bi iz njihovog ugla osetili potrebu za određenim proizvodom ili uslugom, potreba nije jedini faktor koji privlači kupca.\nDanas na tržištu prepoznajemo one koji su:\nisplanirali da pokrenu sopstveni biznis, ali ne znaju mnogo o tome\nna početku građenja biznisa i žele da upoznaju sve mogućnosti koje tržište pruža\nrazvili biznis, ali se početna očekivanja ne ispunjavaju.\nZa sve koji se prepoznaju u jednoj od navedenih situacija, Unija poslodavaca Srbije – Poslodavci Zrenjanin, pripremila je besplatno savetovanje na ovogodišnjem Sajmu privrede „ZrBizNet“ koji će biti održan u Hali Medison od 19. do 21. septembra.\n– Na tržištu imamo mnogo proizvođača i pružalaca usluga koji svoju komunikaciju sa potrošačima nisu zaokružili u firmu. Oni koji su dugo na polju preduzetništva i te kako znaju da jedino biznis koji je legalan može da se razvija. Legalni tokovi poslovanja daju mogućnosti da se napreduje i razvija, da se koriste sredstva određenih fondova. Ukoliko neko ima određene proizvode i želi da prodaje velike količine, i da radi sa privredom, veliki kupci će im tražiti fakture, plaćanje preko računa. I što se tiče reklamiranja, nije isto kada imate legalan biznis ili radite samo preko društvenih mreža. Ovo je prilika da svi koji nisu osnovali firmu, saznaju koliki su mesečni troškovi poslovanja i koje mogućnosti na tržištu mogu da iskorite, kaže Izabela Kiš ispred organizacije ZrBizNet sajma.\nKonsultanti Igor Kuručev i Ana Ognjenović davaće smernice i odgovre na pitanja prvog dana sajma, 19. septembra u vremenu od 13 do 15 časova. Zainteresovani će moći da postavljaju pitanja na temu pokretanja sopstvenog biznisa, istraživanja i planiranja, biznis modela i biznis planova, izvora finansiranja, mentoringa i podrške.\nKompletan PROGRAM 3. ZrBizNeta pogledajte OVDE\nTagovi:sajam privrede zrenjanin, Vesti Zrenjanin, zrbiznet zrenjanin


Leskovčanka Maja Miljković na pripremama seniorske reprezentacije Srbije - JUGPRESS\nLeskovčanka Maja Miljković na pripremama seniorske reprezentacije Srbije\nSeniorska košarkaška reprezentacija Srbiej otpočela je pripreme za Prvenstvo evrope koje će se održati od 27. juna – 7. jula 2019 i čiji su domaćini Srbija i Letonija. Među 19 košrakašica je i Leskovčanka Maja Miljković, kojoj je ovo povratak u reprezentaciju nakon nekoliko godina.\nOna je prve košarkaške korake načinila u ŽKK „Dubočica“, prethodne dve sezone igrala u Turskoj, a tokom karijere je branila boje klubova iz Španije, Mađarske, Francuske, Rumunije, Rusije i Belgije. Sa mlađim reprezentativnim kategorijama bila je prvak Evrope, dvaput druga u Evropi, druga i treća na svetskom prvenstvu. Bila je kapiten mlade reprezentacije do 21 godine, a 2007. i 2009. igrala sa seniorskom reprezentacijom na prvenstvu Evrope.


Koji su najdugovječniji modeli automobila? – Visegradlive.com\nHome / Zanimljivosti / Auto-moto / Koji su najdugovječniji modeli automobila?\n1 sedmica ago\tAuto-moto 77 Views\nAuto-industrija je bogata modelima koji su ostavili dubok trag u istoriji i koji su se prodali u desetinama miliona primjeraka.\nIz današnje perspektive, kada se proizvođači automobila često odlučuju za promjenu imena modela, prije svega iz marketinških razloga, djeluje neobično da neko vozilo nosi istu oznaku preko osam decenija.\nA upravo to je slučaj sa najstarijim modelom na ovoj listi. U pitanju je Chevrolet Suburban, čija je prva generacija ugledala svjetlost dana davne 1935. godine i koji se neprekidno proizvodi pod istim imenom punih 86 godina.\nI drugi na listi je jedan američki model, Fordov kamionet F serije, koji se na putevima pojavio 1947. S obzirom da se ovaj model i danas izrađuje, jasno je da je na tržištu prisutan preko 74 godine.\nPreko sedam decenija na putevima su još samo dva modela, a jedan od njih dolazi iz njemačkog auto-giganta Volkswagena. Ipak, to nije čuvena “Buba” (Beetle), kako biste možda očekivali, već kombi Transporter, odnosno Typ 2, tek drugi model koji je izašao iz fabrike u Volfsburgu.\nVW Typ 2 pojavio se 1950, a i danas se proizvodi, naravno u modernoj verziji kao 6. generacija.\nGodinu dana kasnije, 1951, Toyota je lansirala terenac Land Cryser, pa je i on ušao u ekskluzivni klub “70”.\nŠto se tiče pomenute VW “Bube”, originalni model se izrađivao od 1938. do 2003, što znači tačno 65 godina, a s obzirom da je moderna verzija koja se pojavila 1997. nazvana “Nova Buba”, sajt alansfa alansfactorutlet.com , koji je napravio ovu listu nije uračunao dvije generacije savremene verzije (1997-2019.).\nAko bismo i njih ubrojali, ispada da se “Buba” u nekoj od verzija pravila čak 81 godinu.\nMeđu istaknutim modelima automobila koji su na tržištu duže od pola vijeka su još: Chevrolet Corvette (68 godina; od 1953. do danas), Mercedes S klase (67 godina), Toyota Crown (66 godina), Nissan Skyline (64 godine), takođe nije uvrštena moderna verzija ovog automobilakada je kompanija prešla u ruke BMW-a), Porhse 911 (58 godina), Ford Mustang (57 godina),i Toyota Corolla(po 55 godina), Jaguar XJ (53 godine), te Suzuki Jimny i Range Rover (po 51 godinu).\nOd modela koji su popularni kod nas, treba spomenuti prije svega VW Passat (48 godina), Golf (47) i Polo (46), ali i Hondu Civic (49), pa i nezaobilaznu Ladi Nivu (44) i Fiat Pandu (41).\nInače, što se tiče Land Rovera Defender, koji bi realno trebalo da bude pri vrhu liste, sajt ga nije tu smjestio iz razloga što je naziv Defender dobio tek 1983.\nPredstavljen Peugeot 408 za Evropu\nPeugeot je otkrio još jednog ljepotana. I dok je na kineskom tržištu istoimeni model …


Ovdje se na osnovu odabranih podataka informirajte o važnosti branše Aerospace/Sigurnost.\nPri austrijskoj vazduhoplovnoj industriji zaposleno je oko 9.200 lica.\nmiliona evra prometa\nGodišnji promet austrijske vazduhoplovne industrije iznosi 125 miliona evra.\nudela u istraživanju i razvoju\n11 % prometa austrijske vazduhoplovne industrije ulaže se u istraživanja i razvoj.\nIzvozna stopa austrijskih preduzeća iz sektora bezbednosti i odbrane iznosi 90 %.\nIzvor: Savezno ministarstvo za zaštitu klime, životnu sredinu, energiju, mobilnost i tehnologije\nKlučni podaci austrijske vazduhoplovne industrije\nBroj preduzeća 225\nGodišnji promet 2,2 milijarde evra\nBroj zaposlenih 9.200\nUdeo u istraživanju i razvoju 11 %\nUdeo austrijskog izvoza u procentima (%) po kontinentima\nAustralija 1 %\nKljučni podaci o austrijskoj vazduhoplovnoj industriji\nPreduzeća/Naučno-istraživačke institucije 120\nBroj zaposlenih (uklj. istraživače) 1.000\nPromet 125 miliona evra\nIzvor: Radna zajednica bezbednost i privreda (ARGE Sicherheit und Wirtschaft)\nKljučni podaci o austrijskoj bezbednosnoj i odbrambenoj industriji\nBroj zaposlenih 32.000\nGodišnji proment 2,5 milijardi evra\nStopa izvoza 90 %\nNajveća preduzeća iz oblasti vazduhoplovstva/bezbednosti prema neto prometu u milionima evra ( 2017.)\nRadna zajednica bezbednost i privreda (ARGE Sicherheit und Wirtschaft)\nOsveženo: : 09. November 2020